title: Οδηγια 2007/13/ΕΚ τησ επιτροπησ, της 7ης Μαρτίου 2007 , για την τροποποίηση του παραρτήματος ΙΙ της οδηγίας 71/316/ΕΟΚ του Συμβουλίου περί προσεγγίσεως των νομοθεσιών των κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου (Κείμενο που παρουσιάζει ενδιαφέρον για τον ΕΟΧ)

text:
               13.3.2007

               EL

               Επίσημη Εφημερίδα της Ευρωπαϊκής Ένωσης

               L 73/10

      ΟΔΗΓΙΑ 2007/13/ΕΚ ΤΗΣ ΕΠΙΤΡΟΠΗΣ

   της 7ης Μαρτίου 2007
   για την τροποποίηση του παραρτήματος ΙΙ της οδηγίας 71/316/ΕΟΚ του Συμβουλίου περί προσεγγίσεως των νομοθεσιών των κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 71/316/ΕΟΚ του Συμβουλίου, της 26ης Ιουλίου 1971, περί προσεγγίσεως των νομοθεσιών των κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου (1), και ιδίως το άρθρο 16 πρώτη πρόταση,
   Εκτιμώντας τα ακόλουθα:

               (1)

               Η οδηγία 71/316/ΕΟΚ προβλέπει, στο σημείο 3.1.1.1 στοιχείο α) του παραρτήματος II, τα διακριτικά κεφαλαία γράμματα των κρατών μελών που πρέπει να χρησιμοποιούνται για το σήμα αρχικού ελέγχου ΕΟΚ το οποίο τίθεται σε ένα όργανο μέτρησης και καταδεικνύει ότι το εν λόγω όργανο συμμορφώνεται προς τις απαιτήσεις της ΕΟΚ.

               (2)

               Η οδηγία 71/316/ΕΟΚ προβλέπει, στο σημείο 3.2.1 του παραρτήματος ΙΙ, τα σχέδια που δείχνουν το σχήμα, τις διαστάσεις και τα περιγράμματα των γραμμάτων για το σήμα αρχικού ελέγχου ΕΟΚ όπως παρατίθεται στο σημείο 3.1 του εν λόγω παραρτήματος.

               (3)

               Τα σχέδια των διακριτικών γραμμάτων δεν προβλέπονταν στην πράξη προσχώρησης της Αυστρίας, της Φινλανδίας και της Σουηδίας και στην πράξη προσχώρησης του 2003. Σύμφωνα με το παράρτημα ΙΙ κεφάλαιο 1 σημείο Δ1.β της πράξης προσχώρησης της Αυστρίας, της Φινλανδίας και της Σουηδίας, και της πράξης προσχώρησης του 2003, τα σχέδια στα οποία αναφέρεται το παράρτημα II σημείο 3.2.1 της οδηγίας 71/316/ΕΟΚ συμπληρώνονται από τα απαιτούμενα γράμματα.

               (4)

               Συνεπώς, απαιτείται τροποποίηση του σημείου 3.2.1 του παραρτήματος II της οδηγίας 71/316/ΕΟΚ προκειμένου να συμπεριληφθούν τα σχέδια των διακριτικών γραμμάτων.

               (5)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο, η οποία συστάθηκε βάσει του άρθρου 17 της οδηγίας 71/316/ΕΟΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα II της οδηγίας 71/316/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι τις 10 Μαρτίου 2008 το αργότερο. Ανακοινώνουν αμέσως στην Επιτροπή το κείμενο των εν λόγω διατάξεων.
   Όταν τα κράτη μέλη θεσπίζουν τις εν λόγω διατάξεις, περιλαμβάνουν παραπομπή στην παρούσα οδηγία ή συνοδεύουν με τέτοια παραπομπή την επίσημη δημοσίευσή τους. Τα κράτη μέλη καθορίζουν τον τρόπο με τον οποίο γίνεται η εν λόγω παραπομπή.
   2.   Τα κράτη μέλη ανακοινώνουν στην Επιτροπή το κείμενο των κύριων διατάξεων της εθνικής νομοθεσίας την οποία θεσπίζουν στον τομέα που καλύπτεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 7 Μαρτίου 2007.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 202 της 6.9.1971, σ. 1. Οδηγία όπως τροποποιήθηκε τελευταία με την πράξη προσχώρησης του 2003.

      ΠΑΡΑΡΤΗΜΑ
      Στο πρώτο σχέδιο που παρατίθεται στο παράρτημα ΙΙ της οδηγίας 71/316/ΕΟΚ, τα γράμματα «A, S, FI, CZ, EST, CY, LV, LT, H, M, PL, SI, SK» συμπληρώνονται από τα ακόλουθα σχέδια:


Avis juridique important

|

31998L0050

Οδηγία 98/50/ΕΚ του Συμβουλίου της 29ης Ιουνίου 1998 για την τροποποίηση της οδηγίας 77/187/ΕΟΚ περί προσεγγίσεως των νομοθεσιών των κρατών μελών, σχετικών με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων

Επίσημη Εφημερίδα αριθ. L 201 της 17/07/1998 σ. 0088 - 0092

ΟΔΗΓΙΑ 98/50/ΕΚ ΤΟΥ ΣΥΜΒΟΥΛΙΟΥ της 29ης Ιουνίου 1998 για την τροποποίηση της οδηγίας 77/187/ΕΟΚ περί προσεγγίσεως των νομοθεσιών των κρατών μελών, σχετικών με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),τη γνώμη της Οικονομικής και Κοινωνικής Επιτροπής (3),τη γνώμη της Επιτροπής Περιφερειών (4),Εκτιμώντας:(1) ότι ο κοινοτικός χάρτης των θεμελιωδών κοινωνικών δικαιωμάτων των εργαζομένων, που εγκρίθηκε στις 9 Δεκεμβρίου 1989 («κοινωνικός χάρτης»), ορίζει στο σημείο 7 και στο σημείο 18 ότι: «Η ολοκλήρωση της εσωτερικής αγοράς πρέπει να οδηγήσει σε βελτίωση των συνθηκών διαβίωσης και εργασίας των εργαζομένων στην Ευρωπαϊκή Κοινότητα. Η βελτίωση αυτή πρέπει, επίσης, να επιφέρει, όπου είναι αναγκαίο, την ανάπτυξη ορισμένων πλευρών της εργατικής νομοθεσίας, όπως οι διαδικασίες ομαδικών απολύσεων ή οι διαδικασίες πτώχευσης. Η πληροφόρηση, η διαβούλευση και η συμμετοχή των εργαζομένων πρέπει να αναπτυχθούν με τον κατάλληλο τρόπο, σύμφωνα με τα κρατούντα στα διάφορα κράτη μέλη. Η εν λόγω πληροφόρηση, διαβούλευση και συμμετοχή πρέπει να πραγματοποιούνται εγκαίρως, ιδίως όταν πραγματοποιούνται αναδιαρθρώσεις ή συγχωνεύσεις επιχειρήσεων που έχουν αντίκτυπο στην απασχόληση εργαζομένων» 7(2) ότι η οδηγία 77/187/ΕΟΚ (5), προωθεί την εναρμόνιση των σχετικών με τη διατήρηση των δικαιωμάτων των εργαζομένων εθνικών νομοθεσιών και απαιτεί από τους εκχωρητές και τους εκδοχείς να ενημερώνουν τους εκπροσώπους των εργαζομένων και να προβαίνουν εγκαίρως σε διαβουλεύσεις με αυτούς 7(3) ότι ο στόχος της παρούσας οδηγίας είναι η τροποποίηση της οδηγίας 77/187/ΕΟΚ, ώστε να ευθυγραμμισθεί προς τις συνέπειες της εσωτερικής αγοράς, τις τάσεις της νομοθεσίας των κρατών μελών όσον αφορά τη διάσωση επιχειρήσεων που αντιμετωπίζουν οικονομικές δυσχέρειες, τη νομολογία του Δικαστηρίου των Ευρωπαϊκών Κοινοτήτων, την οδηγία 75/129/ΕΟΚ του Συμβουλίου, της 17 Φεβρουαρίου 1975, περί προσεγγίσεως των νομοθεσιών των κρατών μελών που αφορούν τις ομαδικές απολύσεις (6), και την ήδη ισχύουσα στα περισσότερα κράτη μέλη νομοθεσία 7(4) ότι, για λόγους διαφάνειας και ασφάλειας δικαίου, είναι ανάγκη να διευκρινιστεί η νομική έννοια των μεταβιβάσεων με βάση τη νομολογία του Δικαστηρίου των Ευρωπαϊκών Κοινοτήτων ότι μια τέτοια διευκρίνιση δεν συνιστά τροποποίηση του πεδίου εφαρμογής της οδηγίας 77/187/ΕΟΚ, σύμφωνα με την ερμηνεία του Δικαστηρίου 7(5) ότι, για τους ανωτέρω λόγους είναι επίσης ανάγκη να προβλεφθεί ρητά, με βάση τη νομολογία του Δικαστηρίου, ότι η οδηγία 77/187/ΕΟΚ πρέπει να εφαρμόζεται στις ιδιωτικές και δημόσιες επιχειρήσεις οι οποίες ασκούν οικονομικές δραστηριότητες, είτε είναι κερδοσκοπικές είτε όχι 7(6) ότι πρέπει να διευκρινιστεί η έννοια του «εργαζομένου» βάσει της νομολογίας του Δικαστηρίου 7(7) ότι, με σκοπό την επιβίωση των αφερέγγυων επιχειρήσεων, πρέπει να επιτρέπεται ρητά στα κράτη μέλη να μην εφαρμόζουν τα άρθρα 3 και 4 της οδηγίας 77/187/ΕΟΚ σε περιπτώσεις μεταβιβάσεων που πραγματοποιούνται στο πλαίσιο των διαδικασιών εκκαθάρισης και να επιτρέπονται ορισμένες παρεκκλίσεις από τις γενικές διατάξεις της ανωτέρω οδηγίας σε περιπτώσεις μεταβιβάσεων που πραγματοποιούνται στο πλαίσιο διαδικασιών αφερεγγυότητας 7(8) ότι αυτές οι παρεκκλίσεις πρέπει επίσης να επιτρέπονται και στην περίπτωση ενός κράτους μέλους, το οποίο τηρεί ειδικές διαδικασίες για την διάσωση εταιρειών, οι οποίες δηλώνουν ότι ευρίσκονται σε οικονομικά κρίσιμη κατάσταση 7(9) ότι πρέπει να αποσαφηνιστούν οι συνθήκες υπό τις οποίες πρέπει να διατηρηθεί η λειτουργία και το καθεστώς των εκπροσώπων των εργαζομένων 7(10) ότι, προκειμένου να εξασφαλισθεί η ίδια μεταχείριση για ίδιες καταστάσεις, είναι αναγκαίο να διασφαλισθεί ότι τηρούνται οι υποχρεώσεις σχετικά με την ενημέρωση και τη διαβούλευση που προβλέπονται στην οδηγία 77/187/ΕΟΚ, ανεξάρτητα από το εάν η απόφαση που οδηγεί στη μεταβίβαση λαμβάνεται από τον εργοδότη ή από επιχείρηση που ελέγχει τον εργοδότη 7(11) ότι πρέπει να διευκρινιστεί ότι, όταν τα κράτη μέλη θεσπίζουν μέτρα προκειμένου να εξασφαλισθεί ότι ο εκδοχέας έχει ενημερωθεί για όλα τα μεταβιβαζόμενα δικαιώματα και υποχρεώσεις, η μη παροχή αυτών των πληροφοριών δεν πρέπει να θίξει τη μεταβίβαση των συγκεκριμένων δικαιωμάτων και υποχρεώσεων 7(12) ότι, όταν δεν υπάρχουν εκπρόσωποι των εργαζομένων, είναι αναγκαίο να αποσαφηνιστούν οι συνθήκες υπό τις οποίες πρέπει να ενημερώνονται οι εργαζόμενοι 7(13) ότι ο κοινωνικός χάρτης αναγνωρίζει τη σημασία της καταπολέμησης κάθε μορφής διακρίσεων, ιδίως των διακρίσεων που βασίζονται στο φύλο, το χρώμα, τη φυλή, τις πεποιθήσεις και το θρήσκευμα,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η οδηγία 77/187/ΕΟΚ τροποποιείται ως εξής:1. Ο τίτλος αντικαθίσταται από το ακόλουθο κείμενο:«Οδηγία 77/187/ΕΟΚ του Συμβουλίου, της 14ης Φεβρουαρίου 1977, περί προσεγγίσεως των νομοθεσιών των κρατών μελών σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων».2. Τα άρθρα 1 έως 7 αντικαθίστανται από το ακόλουθο κείμενο:«ΤΜΗΜΑ ΙΠεδίο εφαρμογής και ορισμοίΆρθρο 11. α) Η παρούσα οδηγία εφαρμόζεται σε οποιαδήποτε μεταβίβαση επιχείρησης, εγκατάστασης ή τμήματος επιχείρησης ή εγκατάστασης σε άλλον εργοδότη, ως αποτέλεσμα νομικής μεταβίβασης ή συγχώνευσης.β) Υπό την επιφύλαξη του στοιχείου α) και των ακολούθων διατάξεων του παρόντος άρθρου, θεωρείται ως μεταβίβαση, κατά την έννοια της παρούσας οδηγίας, η μεταβίβαση μιας οικονομικής οντότητας που διατηρεί την ταυτότητά της, η οποία νοείται ως σύνολο οργανωμένων πόρων με σκοπό την άσκηση οικονομικής δραστηριότητας, είτε κυρίας είτε δευτερεύουσας.γ) Η παρούσα οδηγία εφαρμόζεται σε δημόσιες ή ιδιωτικές επιχειρήσεις, οι οποίες ασκούν κερδοσκοπικές ή μή οικονομικές δραστηριότητες. Η διοικητική αναδιοργάνωση δημοσίων διοικητικών αρχών ή η μεταβίβαση διοικητικών καθηκόντων μεταξύ δημοσίων διοικητικών αρχών δεν θεωρείται ως μεταβίβαση κατά την έννοια της παρούσας οδηγίας.2. Η παρούσα οδηγία εφαρμόζεται όταν και εφόσον η μεταβιβαστέα επιχείρηση, η εγκατάσταση ή το τμήμα επιχείρησης ή εγκατάστασης βρίσκεται στο πεδίο εδαφικής εφαρμογής της συνθήκης 73. Η παρούσα οδηγία δεν εφαρμόζεται στα ποντοπόρα σκάφη.Άρθρο 21. Κατά την έννοια της παρούσας οδηγίας, νοούνται ως:α) "εκχωρητής", κάθε φυσικό ή νομικό πρόσωπο που, λόγω μιας μεταβιβάσεως κατά την έννοια του άρθρου 1 παράγραφος 1 χάνει την ιδιότητα του εργοδότη στην επιχείρηση, την εγκατάσταση ή το τμήμα επιχείρησης ή εγκατάστασης 7β) "εκδοχέας", κάθε φυσικό ή νομικό πρόσωπο που, λόγω μεταβιβάσεως κατά την έννοια του άρθρου 1 παράγραφος 1 αποκτά την ιδιότητα του εργοδότη στην επιχείρηση, την εγκατάσταση ή το τμήμα επιχείρησης ή εγκατάστασης 7γ) "εκπρόσωποι των εργαζομένων" και συναφείς εκφράσεις, οι εκπρόσωποι των εργαζομένων που προβλέπονται από τις νομοθεσίες ή τις πρακτικές των κρατών μελών 7δ) "εργαζόμενος", πρόσωπο το οποίο, στο οικείο κράτος μέλος, προστατεύεται ως εργαζόμενος δυνάμει της εθνικής εργατικής νομοθεσίας.2. Η παρούσα οδηγία δεν θίγει την εθνική νομοθεσία όσον αφορά τον ορισμό της σύμβασης εργασίας ή της εργασιακής σχέσης.Εντούτοις, τα κράτη μέλη δεν αποκλείουν από το πεδίο εφαρμογής της παρούσας οδηγίας, συμβάσεις εργασίας ή εργασιακές σχέσεις με μοναδική αιτία:α) τον αριθμό των ωρών εργασίας που πραγματοποιήθηκαν ή που πρέπει να πραγματοποιηθούν 7β) ότι πρόκειται για εργασιακές σχέσεις που διέπονται από σύμβαση εργασίας ορισμένου χρόνου, κατά την έννοια του άρθρου 1 παράγραφος 1 της οδηγίας 91/383/ΕΟΚ του Συμβουλίου, της 25ης Ιουνίου 1991, για τη συμπλήρωση των μέτρων που αποσκοπούν στο να προαγάγουν την βελτίωση της ασφάλειας και της υγείας κατά την εργασία των εργαζομένων με σχέση εργασίας ορισμένου χρόνου ή με σχέση πρόσκαιρης εργασίας (*) ήγ) ότι πρόκειται για πρόσκαιρες εργασιακές σχέσεις κατά την έννοια του άρθρου 1 παράγραφος 2 της οδηγίας 91/383/ΕΟΚ, και ότι η μεταβιβαζόμενη εγκατάσταση, επιχείρηση ή τμήμα αυτών είναι η επιχείρηση παροχής ευκαιριακής εργασίας, η οποία είναι ο εργοδότης, ή είναι μέρος αυτής.ΤΜΗΜΑ ΙΙΔιασφάλιση των δικαιωμάτων των εργαζομένωνΆρθρο 31. Τα δικαιώματα και οι υποχρεώσεις του εκχωρητή, που απορρέουν από σύμβαση εργασίας ή από εργασιακή σχέση υφισταμένη κατά την ημερομηνία της μεταβιβάσεως, μεταβιβάζονται διά της μεταβιβάσεως αυτής στον εκδοχέα.Τα κράτη μέλη δύνανται να προβλέπουν ότι μετά την ημερομηνία της μεταβίβασης, ο εκχωρητής και ο εκδοχέας εξακολουθούν να ευθύνονται αλληλεγγύως και εις ολόκληρον, ως προς υποχρεώσεις που γεννήθηκαν πριν από την μεταβίβαση και απορρέουν από σύμβαση εργασίας ή εργασιακή σχέση, οι οποίες υφίσταντο κατά την ημερομηνία της μεταβίβασης.2. Τα κράτη μέλη δύνανται να λαμβάνουν τα κατάλληλα μέτρα προκειμένου να διασφαλισθεί ότι o εκχωρητής θα γνωστοποιήσει στον εκδοχέα όλα τα μεταβιβαζόμενα δικαιώματα και υποχρεώσεις, δυνάμει του παρόντος άρθρου, στο βαθμό που αυτά είναι ή έπρεπε να είναι γνωστά στον εκχωρητή κατά τον χρόνο της μεταβίβασης. Παράλειψη του εκχωρητή να ενημερώσει τον εκδοχέα για τα εν λόγω δικαιώματα και υποχρεώσεις δεν θίγει τη μεταβίβαση αυτών των δικαιωμάτων και υποχρεώσεων, ούτε τα δικαιώματα των εργαζομένων κατά του εκδοχέα ή και του εκχωρητή όσον αφορά αυτά τα δικαιώματα ή υποχρεώσεις.3. Μετά τη μεταβίβαση, ο εκδοχέας εξακολουθεί να τηρεί τους συμφωνηθέντες με συλλογική σύμβαση όρους εργασίας, ως αυτοί εφαρμόζονται και έναντι του εκχωρητή, σύμφωνα με τη σύμβαση, μέχρι την ημερομηνία της καταγγελίας ή λήξεως της συλλογικής συμβάσεως ή της ενάρξεως της ισχύος ή εφαρμογής άλλης συλλογικής συμβάσεως.Τα κράτη μέλη μπορούν να περιορίζουν την περίοδο τηρήσεως των εν λόγω όρων εργασίας, υπό την αίρεση ότι η περίοδος αυτή δεν θα είναι κατώτερη του έτους.4. α) Εκτός εάν τα κράτη μέλη προβλέπουν άλλως, οι παράγραφοι 1 και 3 δεν εφαρμόζονται επί των δικαιωμάτων των εργαζομένων σε παροχές λόγω γήρατος ή αναπηρίας ή προς επιζώντες βάσει συμπληρωματικών συστημάτων επαγγελματικής ή διεπαγγελματικής συνταξιοδότησης, που ισχύουν εκτός των προβλεπομένων εκ του νόμου συστημάτων κοινωνικής ασφαλίσεως των κρατών μελών.β) Ακόμη και όταν δεν προβλέπουν, σύμφωνα με το στοιχείο α), ότι οι παράγραφοι 1 και 3 εφαρμόζονται επί αυτών των δικαιωμάτων, τα κράτη μέλη θεσπίζουν τα απαραίτητα μέτρα για την προστασία των συμφερόντων των εργαζομένων, καθώς και των προσώπων που έχουν ήδη εγκαταλείψει την επιχείρηση του εκχωρητή κατά τη στιγμή της μεταβίβασης, όσον αφορά τα κεκτημένα δικαιώματά τους ή εκείνα που πρόκειται να αποκτηθούν για παροχές λόγω γήρατος, περιλαμβανομένων των παροχών προς επιζώντες, βάσει των συμπληρωματικών συστημάτων που αναφέρονται στο ανωτέρω στοιχείο α).Άρθρο 41. Η μεταβίβαση μιας επιχείρησης, μιας εγκατάστασης ή ενός τμήματος επιχείρησης ή εγκατάστασης δεν συνιστά αυτή καθ' εαυτή λόγο απολύσεως για τον εκχωρητή ή τον εκδοχέα. H διάταξη αυτή δεν εμποδίζει απολύσεις για οικονομικούς, τεχνικούς ή οργανωτικούς λόγους, που συνεπάγονται μεταβολές του εργατικού δυναμικού.Τα κράτη μέλη δύνανται να προβλέπουν ότι το πρώτο εδάφιο δεν εφαρμόζεται σε ορισμένες ειδικές κατηγορίες εργαζομένων που δεν καλύπτονται από τη νομοθεσία ή την πρακτική των κρατών μελών ως προς την προστασία τους έναντι της απολύσεως.2. Αν η σύμβαση εργασίας ή η εργασιακή σχέση καταγγελθεί λόγω του ότι η μεταβίβαση συνεπάγεται ουσιαστική μεταβολή των όρων εργασίας εις βάρος του εργαζομένου, η καταγγελία της συμβάσεως εργασίας ή της εργασιακής σχέσεως θεωρείται ότι επήλθε εξαιτίας του εργοδότη.Άρθρο 4 α1. Εκτός εάν τα κράτη μέλη προβλέπουν άλλως, τα άρθρα 3 και 4 δεν εφαρμόζονται στη μεταβίβαση επιχείρησης, εγκατάστασης ή τμήματος επιχείρησης ή εγκατάστασης, όταν ο εκχωρητής υπόκειται σε διαδικασία πτώχευσης ή σε οποιαδήποτε άλλη ανάλογη διαδικασία αφερεγγυότητας κινηθείσα με σκοπό την εκκαθάριση των περιουσιακών στοιχείων του εκχωρητή και οι διαδικασίες αυτές διεξάγονται υπό την εποπτεία αρμόδιας δημόσιας αρχής (που μπορεί να είναι σύνδικος πτωχεύσεως, εξουσιοδοτημένος από αρμόδια δημόσια αρχή).2. Όταν τα άρθρα 3 και 4 εφαρμόζονται σε μεταβίβαση κατά τη διάρκεια διαδικασίας αφερεγγυότητας κατά του εκχωρητή (ανεξάρτητα από το εάν η διαδικασία αυτή έχει κινηθεί για την εκκαθάριση των περιουσιακών στοιχείων του εκχωρητή), και εφόσον η διαδικασία αυτή τελεί υπό την εποπτεία αρμόδιας δημόσιας αρχής (που μπορεί να είναι σύνδικος πτωχεύσεως, ορισθείς από την εθνική νομοθεσία) ένα κράτος μέλος μπορεί να προβλέπει ότι:α) υπό την επιφύλαξη του άρθρου 3 παράγραφος 1, οι οφειλές του εκχωρητή, που απορρέουν από συμβάσεις εργασίας ή από εργασιακές σχέσεις και ήταν πληρωτέες πριν από τη μεταβίβαση ή πριν από την έναρξη της διαδικασίας αφερεγγυότητας δεν μεταβιβάζονται στον εκδοχέα, υπό την προϋπόθεση ότι με αυτήν τη διαδικασία παρέχεται, σύμφωνα με τη νομοθεσία αυτού του κράτους μέλους, προστασία τουλάχιστον ισοδύναμη προς την προβλεπόμενη για τις περιπτώσεις που διέπονται από την οδηγία 80/987/ΕΟΚ του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη (**)ή/καιβ) ο εκδοχέας, ο εκχωρητής, ή το ή τα πρόσωπα που ασκούν καθήκοντα εκχωρητή, αφενός, και οι εκπρόσωποι των εργαζομένων, αφετέρου, είναι δυνατό να συμφωνήσουν μεταβολές, στο βαθμό που το επιτρέπει η ισχύουσα νομοθεσία, των όρων και προϋποθέσεων απασχόλησης των εργαζομένων, προκειμένου να διατηρηθούν οι ευκαιρίες απασχόλησης μέσω της επιβίωσης της επιχείρησης, της εγκατάστασης ή του τμήματος αυτών.3. Ένα κράτος μέλος μπορεί να εφαρμόσει την παράγραφο 2 στοιχείο στις μεταβιβάσεις όπου ο εκχωρητής ευρίσκεται σε κατάσταση σοβαρής οικονομικής κρίσης όπως ορίζεται από το εθνικό δίκαιο, εφόσον η κατάσταση κηρύσσεται από αρμόδια δημόσια αρχή και είναι ανοιχτή στη δικαστική εποπτεία, και με την προϋπόθεση ότι οι διατάξεις αυτές θα υπάρχουν ήδη στην εθνική νομοθεσία μέχρι τις 17 Ιουλίου 1998.Η Επιτροπή υποβάλει έκθεση σχετικά με τις συνέπειες αυτής της διάταξης, πριν από τις 17 Ιουλίου 2003 και θα υποβάλει ενδεδειγμένες προτάσεις στο Συμβούλιο.4. Τα κράτη μέλη λαμβάνουν τα απαραίτητα μέτρα για να αποφευχθεί η καταχρηστική προσφυγή στις διαδικασίες αφερεγγυότητας με σκοπό να στερηθούν οι εργαζόμενοι των δικαιωμάτων που απορρέουν από την παρούσα οδηγία.Άρθρο 51. Εάν η εγκατάσταση, επιχείρηση ή τμήμα εγκατάστασης ή επιχείρισης διατηρεί την αυτονομία της, το καθεστώς και η λειτουργία των εκπροσώπων ή της αντιπροσωπείας των εργαζομένων που θίγονται από τη μεταβίβαση, διατηρούνται με τους ίδιους όρους και υπόκεινται στις ίδιες συνθήκες με αυτές που ίσχυαν πριν από την ημερομηνία της μεταβίβασης, δυνάμει νομικών, κανονιστικών ή διοικητικών διατάξεων ή συμφωνιών, με την επιφύλαξη ότι πληρούνται οι προϋποθέσεις που απαιτούνται για τη σύσταση της αντιπροσωπείας των εργαζομένων.Το πρώτο εδάφιο δεν εφαρμόζεται όταν, σύμφωνα με τις νομοθετικές, κανονιστικές και διοικητικές διατάξεις ή την πρακτική των κρατών μελών ή κατόπιν της συμφωνίας με τους εκπροσώπους των εργαζομένων, πληρούνται οι αναγκαίοι όροι για το νέο διορισμό εκπροσώπων των εργαζομένων ή την ανασύσταση της αντιπροσωπείας τους.Όταν ο εκχωρητής υπόκειται σε πτωχευτική διαδικασία ή σε οποιαδήποτε ανάλογη διαδικασία αφερεγγυότητας κινηθείσα με σκοπό την εκκαθάριση των περιουσιακών του στοιχείων και οι διαδικασίες αυτές διεξάγονται υπό την εποπτεία αρμόδιας δημόσιας αρχής (που μπορεί να είναι σύνδικος πτωχεύσεως, εξουσιοδοτημένος από αρμόδια αρχή), τα κράτη μέλη μπορούν να λαμβάνουν τα αναγκαία μέτρα για να εξασφαλίζουν ότι οι μεταβιβαζόμενοι εργαζόμενοι εκπροσωπούνται δεόντως μέχρι τη νέα εκλογή ή ορισμό εκπροσώπων των εργαζομένων.Αν η εγκατάσταση, επιχείρηση ή τμήμα εγκατάστασης ή επιχείρησης δεν διατηρεί την αυτονομία της, τα κράτη μέλη λαμβάνουν τα αναγκαία μέτρα για να διασφαλίζεται ότι οι μεταβιβασθέντες εργαζόμενοι, οι οποίοι διέθεταν εκπροσώπηση πριν από τη μεταβίβαση, εξακολουθούν να εκπροσωπούνται δεόντως και κατά την περίοδο που απαιτείται για την ανασύσταση ή το νέο διορισμό της αντιπροσωπείας των εργαζομένων σύμφωνα με την εθνική νομοθεσία ή πρακτική.2. Αν η θητεία των εκπροσώπων των εργαζομένων που θίγονται από τη μεταβίβαση λήγει λόγω αυτής της μεταβιβάσεως, οι εκπρόσωποι αυτοί συνεχίζουν να απολαύουν της προστασίας που προβλέπεται από τις νομοθετικές, κανονιστικές και διοικητικές διατάξεις ή την πρακτική των κρατών μελών.ΤΜΗΜΑ ΙΙΙΠληροφόρηση και διαβούλευσηΆρθρο 61. Ο εκχωρητής και ο εκδοχέας υποχρεούνται να πληροφορούν τους εκπροσώπους των εργαζομένων τους που θίγονται από μια μεταβίβαση, για τα ακόλουθα σημεία:- ημερομηνία ή προτεινόμενη ημερομηνία μεταβίβασης,- λόγοι μεταβιβάσεως,- νομικές, οικονομικές και κοινωνικές συνέπειες της μεταβιβάσεως για τους εργαζομένους,- προβλεπόμενα μέτρα όσον αφορά τους εργαζομένους.Ο εκχωρητής είναι υποχρεωμένος να γνωστοποιεί αυτές τις πληροφορίες στους εκπροσώπους των εργαζομένων του, εγκαίρως, πριν από την πραγματοποίηση της μεταβιβάσεως.Ο εκδοχέας είναι υποχρεωμένος να γνωστοποιεί αυτές τις πληροφορίες στους εκπροσώπους των εργαζομένων του εγκαίρως, και οπωσδήποτε πριν οι εργαζόμενοί του θιγούν άμεσα από τη μεταβίβαση, ως προς τις συνθήκες απασχολήσεως και εργασίας.2. Οταν ο εκχωρητής ή ο εκδοχέας προτίθενται να λάβουν μέτρα όσον αφορά τους συγκεκριμένους εργαζομένους, είναι υποχρεωμένοι να προβαίνουν εγκαίρως σε διαβουλεύσεις για τα μέτρα αυτά με τους εκπροσώπους των εν λόγω εργαζομένων προκειμένου να επιτευχθεί συμφωνία.3. Τα κράτη μέλη, των οποίων οι νομοθετικές, κανονιστικές και διοικητικές διατάξεις προβλέπουν τη δυνατότητα για τους εκπροσώπους των εργαζομένων να προσφεύγουν σε αρχή διαιτησίας για να επιτύχουν απόφαση για τα μέτρα που πρόκειται να ληφθούν σε σχέση με τους εργαζομένους, μπορούν να περιορίσουν τις υποχρεώσεις που προβλέπονται στις παραγράφους 1 και 2, στις περιπτώσεις που η πραγματοποιούμενη μεταβίβαση προκαλεί αλλαγές στο επίπεδο της εγκατάστασης, οι οποίες είναι δυνατόν να συνεπάγονται ουσιώδη μειονεκτήματα για σημαντικό μέρος των εργαζομένων.Η πληροφόρηση και οι διαβουλεύσεις πρέπει να καλύπτουν τουλάχιστον τα μέτρα που προβλέπονται όσον αφορά τους εργαζομένους.Οι πληροφορίες πρέπει να παρέχονται και οι διαβουλεύσεις να διενεργούνται εγκαίρως πριν πραγματοποιηθούν οι αλλαγές στο επίπεδο της εγκατάστασης οι οποίες προβλέπονται στο πρώτο εδάφιο.4. Οι υποχρεώσεις που προβλέπονται στο παρόν άρθρο ισχύουν ανεξάρτητα από το αν η απόφαση που καταλήγει σε μεταβίβαση έχει ληφθεί από τον εργοδότη ή από επιχείρηση που ελέγχει τον εργοδότη.Κατά την εξέταση καταγγελιών για παραβιάσεις των απαιτήσεων πληροφόρησης και διαβούλευσης, οι οποίες προβλέπονται από την παρούσα οδηγία, δεν γίνεται δεκτό ως δικαιολογία, επιχείρημα που βασίζεται στο γεγονός ότι δεν παρασχέθηκαν οι πληροφορίες από επιχείρηση που ελέγχει τον εργοδότη.5. Τα κράτη μέλη δύνανται να περιορίσουν τις υποχρεώσεις που καθορίζονται στις παραγράφους 1, 2 και 3, σε επιχειρήσεις ή εγκαταστάσεις οι οποίες πληρούν, ως προς τον αριθμό των εργαζομένων που απασχολούν, τις προϋποθέσεις για την εκλογή ή το διορισμό συλλογικού οργάνου εκπροσώπησης των εργαζομένων.6. Τα κράτη μέλη προβλέπουν ότι, όταν σε μία επιχείρηση ή εγκατάσταση δεν υπάρχουν εκπρόσωποι των εργαζομένων, για λόγους ανεξάρτητους από τη θέληση αυτών των τελευταίων οι εργαζόμενοι πρέπει να ενημερώνονται εκ των προτέρων:- για την ημερομηνία ή την προτεινόμενη ημερομηνία της μεταβίβασης,- για τους λόγους της μεταβίβασης,- για τις νομικές, οικονομικές και κοινωνικές συνέπειες της μεταβίβασης για τους εργαζομένους,- για τα προβλεπόμενα μέτρα όσον αφορά τους εργαζομένους.ΤΜΗΜΑ IVΤελικές διατάξειςΆρθρο 7Η παρούσα οδηγία δεν εμποδίζει τα κράτη μέλη να εφαρμόσουν ή να εισάγουν ευνοϊκότερες για τους εργαζομένους νομοθετικές, κανονιστικές ή διοικητικές διατάξεις ή να προωθούν ή επιτρέπουν την εφαρμογή ευνοϊκότερων για τους εργαζομένους συλλογικών συμβάσεων ή συμφωνιών που συνάπτονται μεταξύ των κοινωνικών εταίρων.Άρθρο 7 αΤα κράτη μέλη εισάγουν στην εθνική έννομη τάξη τα μέτρα που απαιτούνται για να έχουν όλοι οι εργαζόμενοι και οι εκπρόσωποι των εργαζομένων, οι οποίοι θεωρούν ότι ζημιώνονται λόγω αθετήσεως των υποχρεώσεων που προκύπτουν από την παρούσα οδηγία, τη δυνατότητα να διεκδικήσουν τα δικαιώματά τους διά της δικαστικής οδού, μετά, ενδεχομένως, από προσφυγή σε άλλες αρμόδιες αρχές.Άρθρο 7 βΗ Επιτροπή υποβάλλει στο Συμβούλιο ανάλυση των επιπτώσεων της παρούσας οδηγίας πριν από τις 17 Ιουλίου 2006 και ενδεχομένως προτείνει τις αναγκαίες τροποποιήσεις.(*) ΕΕ L 206 της 29. 7. 1991, σ. 19.(**) ΕΕ L 283 της 20. 10. 1980, σ. 23 7 οδηγία όπως τροποποιήθηκε από την οδηγία 87/164/ΕΟΚ (ΕΕ L 66 της 11. 3. 1987, σ. 11).»Άρθρο 2 1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για τη συμμόρφωση με την παρούσα οδηγία, το αργότερο μέχρι τις 17 Ιουλίου 2001 ή διασφαλίζουν, το αργότερο κατά την ημερομηνία αυτή, ότι οι κοινωνικοί εταίροι εισάγουν τις απαιτούμενες διατάξεις μέσω συμφωνίας. Τα κράτη μέλη υποχρεούνται να λάβουν τα ενδεδειγμένα μέτρα που θα τους επιτρέψουν να εγγυώνται, ανά πάσα στιγμή, τα αποτελέσματα που επιβάλλονται από την παρούσα οδηγία.2. Οι διατάξεις αυτές, όταν θεσπίζονται από τα κράτη μέλη, παραπέμπουν στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Οι λεπτομερείς διατάξεις για την παραπομπή αυτή καθορίζονται από τα κράτη μέλη.Τα κράτη μέλη ενημερώνουν αμέσως την Επιτροπή για τα μέτρα που λαμβάνουν για την εφαρμογή της παρούσας οδηγίας.Άρθρο 3 Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα οδηγία απευθύνεται στα κράτη μέλη.Λουξεμβούργο, 29 Ιουνίου 1998.Για το ΣυμβούλιοΟ ΠρόεδροςR. COOK(1) ΕΕ C 274 της 1. 10. 1994, σ. 10.(2) ΕΕ C 33 της 3. 2. 1997, σ. 81.(3) ΕΕ C 133 της 31. 5. 1995, σ. 13.(4) ΕΕ C 100 της 2. 4. 1996, σ. 25.(5) ΕΕ L 61 της 5. 3. 1977, σ. 26.(6) ΕΕ L 48 της 22. 2. 1975, σ. 29 7 οδηγία όπως τροποποιήθηκε από την οδηγία 92/56/ΕΟΚ (ΕΕ L 245 της 26. 8. 1992, σ. 3).


Avis juridique important

|

31972L0464

Οδηγία 72/464/ΕΟΚ του Συμβουλίου της 19ης Δεκεμβρίου 1972 περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνών

Επίσημη Εφημερίδα αριθ. L 303 της 31/12/1972 σ. 0001 - 0033 Φινλανδική ειδική έκδοση: Κεφάλαιο 9 τόμος 1 σ. 0022  Αγγλική ειδική έκδοση: Σειρά I Κεφάλαιο 1972(31.12)L303 σ. 0003  Σουηδική ειδική έκδοση: Κεφάλαιο 9 τόμος 1 σ. 0022  Ελληνική ειδική έκδοση: Κεφάλαιο 09 τόμος 1 σ. 0035  Ισπανική ειδική έκδοση: Κεφάλαιο 09 τόμος 1 σ. 0039  Πορτογαλική ειδική έκδοση : Κεφάλαιο 09 τόμος 1 σ. 0039

 ΟΔΗΓΙΑ ΤΟΥ ΣΥΜΒΟΥΛΙΟΥ   της 19ης Δεκεμβρίου 1972   περί των φόρων , πλην των φόρων κύκλου  εργασιών , οι οποίοι επιβαρύνουν την  κατανάλωση των επεξεργασμένων καπνών    ( 72/464/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της  Ευρωπαϊκής Οικονομικής Κοινότητος , και  ιδίως τα άρθρα 99 και 100 ,   την πρόταση της Επιτροπής ,   τη γνώμη της Συνελεύσεως ,   τη γνώμη της Οικονομικής και Κοινωνικής  Επιτροπής ,   Εκτιμώντας :   ότι σκοπός της συνθήκης είναι η δημιουργία  μιας οικονομικής ενώσεως εντός της  οποίας θα υπάρχει υγιής ανταγωνισμός  και της οποίας τα χαρακτηριστικά θα  είναι ανάλογα με εκείνα μιας  εσωτερικής αγοράς ότι , όσον αφορά τον  τομέα των επεξεργασμένων καπνών , η  πραγματοποίηση του σκοπού αυτού προϋποθέτει  ότι η εφαρμογή στα Κράτη μέλη  φόρων που επιβαρύνουν την κατανάλωση  των προϊόντων του τομέως αυτού δεν  νοθεύει τους όρους ανταγωνισμού και δεν  εμποδίζει την ελεύθερη κυκλοφορία τους  εντός της Κοινότητος .   ότι οι φόροι που επιβαρύνουν επί  του παρόντος την κατανάλωση των επεξεργασμένων  καπνών δεν ανταποκρίνονται προς τις  απαιτήσεις αυτές , διότι δεν είναι  ουδέτεροι ως προς τον ανταγωνισμό  και αποτελούν συχνά σοβαρά εμπόδια  στην αλληλοδιείσδυση των αγορών .   ότι είναι συνεπώς προς το συμφέρον της  κοινής αγοράς να εναρμονισθούν οι  κανόνες της φορολογίας που επιβάλλεται  στην κατανάλωση των επεξεργασμένων καπνών ,  ώστε να καταργηθούν προοδευτικά από τα  σήμερα ισχύοντα καθεστώτα οι παράγοντες  οι οποίοι είναι ικανοί να εμποδίσουν  την ελεύθερη κυκλοφορία και να  νοθεύσουν τους όρους ανταγωνισμού , τόσο  επί εθνικού , όσο και επί ενδοκοινοτικού  πεδίου .   ότι η εναρμόνιση των φόρων κύκλου  εργασιών αποτελεί το αντικείμενο των  οδηγιών του Συμβουλίου της 11ης Απριλίου 1967 (1) .   ότι , όσον αφορά τους ειδικούς φόρους  καταναλώσεως καπνού , η εναρμόνιση της  διαρθρώσεως των φόρων αυτών πρέπει  ειδικώτερα να έχει ως αποτέλεσμα την  μη νόθευση του ανταγωνισμού μεταξύ  των διαφόρων κατηγορίων επεξεργασμένων καπνών  που ανήκουν στην ίδια ομάδα εξ  αιτίας της φορολογίας και ως εκ  τούτου , την πραγματοποίηση του ανοίγματος  των εθνικών αγορών των Κρατών μελών .   ότι , στην περίπτωση των σιγαρέττων , ο  προαναφερόμενος στόχος επιτυγχάνεται  κατά τον καλύτερο τρόπο με σύστημα που  εξασφαλίζει προοδευτικά μείωση της  επιπτώσεως του φόρου και ότι για τον  σκοπό αυτόν η φορολογία που βαρύνει  τα προϊόντα αυτά πρέπει να  αποτελείται από ένα αναλογικό φόρο  καπνού σε συνδυασμό με ένα πάγιο φόρο  καπνού , το ποσό του οποίου καθορίζεται  από κάθε Κράτος μέλος σύμφωνα με  κοινοτικά κριτήρια .   ότι πρέπει να εναρμονισθεί σταδιακά  η διάρθρωση των ειδικών φόρων καταναλώσεως  επί των επεξεργασμένων καπνών .   ότι οι απαιτήσεις του ανταγωνισμού  προϋποθέτουν ένα σύστημα ελευθέρως  διαμορφουμένων τιμών για όλες τις ομάδες  επεξεργασμένων καπνών ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   ΤΙΤΛΟΣ I   Γενικές αρχές   Άρθρο 1   1 . Η διάρθρωση του ειδικού φόρου  καταναλώσεως , στον οποίο τα Κράτη  μέλη υποβάλλουν τα επεξεργασμένα  καπνά , εναρμονίζεται σε περισσότερα του  ενός στάδια .   2 . Η παρούσα οδηγία καθορίζει τις  γενικές αρχές της εναρμονίσεως αυτής ,  καθώς και τα ειδικά κριτήρια τα  εφαρμοστέα κατά την διάρκεια του πρώπου  σταδίου εναρμονίσεως .   3 . Επί τη βάσει των άρθρων 99 και 100 της  συνθήκης , το Συμβούλιο εκδίδει , ένα  τουλάχιστον έτος πριν παρέλθει η περίοδος  που αναφέρεται στο άρθρο 7 παράγραφος 1 ,  οδηγία η οποία καθορίζει τα ειδικά  κριτήρια τα εφαρμοστέα κατά την  διάρκεια του επομένου σταδίου ή των  επομένων σταδίων .   4 . Η μετάβαση από το ένα στάδιο  εναρμονίσεως στο επόμενο αποφασίζεται  από το Συμβούλιο , προτάσει της  Επιτροπής , λαμβανομένων υπόψη των  αποτελεσμάτων που επετεύχθησαν , κατά  την διάρκεια του τρέχοντος σταδίου , με  τα μέτρα που εισήγαγαν τα Κράτη  μέλη στο σύστημά τους ειδικών φόρων  καταναλώσεως προκειμένου να συμμορφωθούν προς  τις διατάξεις που εφαρμόζονται κατά  την διάρκεια αυτού του σταδίου . Η  μετάβαση από το ένα στάδιο στο  επόμενο δύναται ιδίως να αναβληθεί  αν είναι τέτοιας φύσεως που να συνεπάγεται  για ένα Κράτος μέλος δυσανάλογες απώλειες  εσόδων .   Άρθρο 2   Τα Κράτη μέλη δεν υποβάλλουν τα  επεξεργασμένα καπνά σε οποιαδήποτε  άλλη φορολογία πλην του ειδικού φόρου  καταναλώσεως που αναφέρεται στο άρθρο 1 και  του φόρου προστιθεμένης αξίας που  προβλέπεται από την οδηγία του Συμβουλίου  της 11ης Απριλίου 1967 .   Άρθρο 3   1 . Θεωρούνται ως επεξεργασμένα καπνά  τα ακόλουθα :   α ) τα σιγαρέττα ,   β ) τα πούρα και τα σιγαρίλλος ,   γ ) ο καπνός καπνίσματος ,   δ ) ο καπνός αναρροφήσεως ,   ε ) ο καπνός μασήματος .   2 . Το Συμβούλιο θεσπίζει , προτάσει της  Επιτροπής , τις αναγκαίες διατάξεις για  τον καθορισμό τρόπου με τον οποίο πρέπει  να ορίζονται και ταξινομούνται σε  ομάδες τα επεξεργασμένα καπνά .   Άρθρο 4   1 . Σε κάθε Κράτος μέλος τα εθνικά  και τα εισαγόμενα σιγαρέττα υποβάλλονται  σε ένα αναλογικό φόρο καπνού , υπολογιζόμενο  επί της μεγίστης τιμής λιανικής πωλήσεως ,  συμπεριλαμβανομένων των δασμών , καθώς επίσης  και σε ένα πάγιο φόρο καπνού υπολογιζόμενο  ανά μονάδα προϊόντος .   2 . Ο συντελεστής του αναλογικού φόρου  καπνού και το ποσό του παγίου φόρου  καπνού πρέπει να είναι οι αυτοί για όλα  τα σιγαρέττα .   3 . Στο τελικό στάδιο της εναρμονίσεως  της διαρθρώσεως των φόρων ορίζεται για  τα σιγαρέττα , σε όλα τα Κράτη μέλη ,  η ίδια σχέση μεταξύ του αναλογικού φόρου  καπνού και του παγίου φόρου καπνού ώστε  το άνοιγμα των τιμών λιανικής πωλήσεως ν’  αντανακλά κατά δίκαιο τρόπο την διαφορά  των τιμών διαθέσεως των καπνοβιομήχανων .   4 . Όπου είναι αναγκαίο , ο ειδικός  φόρος καταναλώσεως επί των σιγαρέττων  δύναται να περιλαμβάνει ένα ελάχιστο ποσό  φόρου , το ανώτατο όριο του οποίου  καθορίζεται για κάθε στάδιο από το  Συμβούλιο , προτάσει της Επιτροπής .   Άρθρο 5   1 . Οι καπνοβιομήχανοι και οι είσαγωγείς  καθορίζουν ελεύθερα τις ανώτατες τιμές  λιανικής πωλήσεως κάθε προϊόντος τους .  Η διάταξη αυτή δεν δύναται , πάντως ,  να παρεμποδίσει την εφαρμογή των  εθνικών νομοθεσιών όσον αφορά τον έλεγχο του  επιπέδου των τιμών ή την τήρηση των  επιβαλλομένων τιμών .   Εν τούτοις , προκειμένου να διευκολυνθεί  η είσπραξη του ειδικού φόρου καταναλώσεως ,  τα Κράτη μέλη δύνανται να καθορίσουν  μία κλίμακα τιμών λιανικής πωλήσεως ανά  ομάδα επεξεργασμένων καπνών , υπό  τον όρο ότι κάθε κλίμακα θα είναι αρκετά  εκτεταμένη και διαφοροποιημένη , ώστε  να ανταποκρίνεται πραγματικά στην  ποικιλία των κοινοτικών προϊόντων .  Κάθε κλίμακα ισχύει για όλα τα  προϊόντα που ανήκουν στην ομάδα  επεξεργασμένων καπνών την οποία  αφορά χωρίς διάκριση βασιζομένη στην  ποιότητα , την εμφάνιση , την  καταγωγή των προϊόντων ή των επιχειρήσεων  ή οποιοδήποτε άλλο κριτήριο .   Άρθρο 6   1 . Οι τρόποι εισπράξεως του ειδικού  φόρου καταναλώσεως εναρμονίζονται το  αργότερο στο τελικό στάδιο .   Κατά την διάρκεια των προηγουμένων  σταδίων , ο ειδικός φόρος καταναλώσεως  εισπράττεται , κατ’ αρχήν , με  φορολογικά επισήματα . Αν εισπράττουν  τον ειδικό φόρο καταναλώσεως με  φορολογικά επισήματα , τα Κράτη μέλη  είναι υποχρεωμένα να θέτουν τα  επισήματα αυτά στην διάθεση των  καπνοβιομηχάνων και των εμπόρων των  λοιπών Κρατών μελών . Εάν ειοπράττουν τον  ειδικό φόρο καταναλώσεως με άλλους  τρόπους , τα Κράτη μέλη μεριμνούν ώστε ,  εξ αυτού του λόγου , κανένα διοικητικό  ή τεχνικό εμπόδιο να μην επηρεάζει  τις συναλλαγές μεταξύ των Κρατών μελών .   2 . Οι εισαγωγείς και οι εγχώριοι  καπνοβιομήχανοι επεξεργασμένων καπνών  υπόκεινται στο αυτό καθεστώς όσον  αφορά τους τρόπους εισπράξεως και  πληρωμής του ειδικού φόρου καταναλώσεως .   ΤΙΤΛΟΣ II   Ειδικές διατάξεις εφαρμοστέες κατά  την διάρκεια του πρώτου σταδίου εναρμονίσεως .   Άρθρο 7   1 . Με την επιφύλαξη του άρθρου 1  παράγραφος 4 , το πρώτο στάδιο εναρμονίσεως  της διαρθρώσεως του ειδικού φόρου καταναλώσεως  επί των επεξεργασμένων καπνών καλύπτει  μία περίοδο είκοσι τεσσάρων μηνών ,  υπολογιζομένη από την 1η Ιουλίου 1973 .   2 . Κατά την διάρκεια του πρώτου  αυτού σταδίου εναρμονίσεως εφαρμόζονται  τα άρθρα 8 μέχρι 10 .   Άρθρο 8   1 . Το ποσό του παγίου φόρου καπνού  που επιβάλλεται επί των σιγαρέττων  καθορίζεται για πρώτη φορά δι’  αναγωγής στα σιγαρέττα της περισσότερο  ζητουμένης κατηγορίας τιμών , σύμφωνα με  τα στοιχεία τα οποία είναι γνωστά κατά  την 1η Ιανουαρίου 1973 .   2 . Με την επιφύλαξη της λύσεως ,  η οποία θα γίνει τελικά δεκτή όσον  αφορά την σχέση μεταξύ του παγίου  στοιχείου και του αναλογικού στοιχείου ,  το ποσό αυτό δεν δύναται να  είναι κατώτερο του 5 % ή ανώτερο του  75 % σωρευτικού ποσού του αναλογικού φόρου  καπνού και του παγίου φόρου καπνού που  επιβάλλονται επί των σιγαρέττων αυτών .   3 . Αν ο ειδικός φόρος καταναλώσεως για  την κατηγορία τιμών που αναφέρεται  ανωτέρω τροποποιηθεί μετά την 1η Ιανουαρίου  1973 , το ποσό του παγίου φόρου καπνού  καθορίζεται δι’ αναγωγής στην νέα  φορολογική επιβάρυνση των σιγαρέττων που  αναφέρονται στην παράγραφο 1 .   Άρθρο 9   Κατά παρέκκλιση του άρθρου 4 παράγραφος 1 ,  κάθε Κράτος μέλος δύναται να αποκλείει  τους δασμούς από την βάση υπολογισμού  του αναλογικου φόρου καπνού που έπιβάλλεται  επί των σιγαρέττων .   Άρθρο 10   Τα Κράτη μέλη δύνανται να επιβάλλουν  επί των σιγαρέττων ένα ελάχιστο ειδικό  φόρο καταναλώσεως , το ποσό του οποίου  δεν δύναται , εν πάση περιπτώσει , να  είναι ανώτερο του 90 % του σωρευτικού ποσού  του αναλογικού φόρου καπνού και του παγίου  φόρου καπνού που επιβάλλουν επί των  σιγαρέττων που αναφέρονται στο άρθρο 8  παράγραφος 1 .   ΤΙΤΛΟΣ III   Τελικές διατάξεις   Άρθρο 11   Όταν καθίσταται αναγκαίο , το Συμβούλιο  θεσπίζει προτάσει της Επιτροπής διατάξεις  για την εφαρμογή της παρούσης οδηγίας .   Άρθρο 12   1 . Τα Κράτη μέλη θέτουν σε ισχύ  το αργότερο μέχρι την 1η Ιουλίου  1973 τις νομοθετικές , κανονιστικές  και διοικητικές διατάξεις , που είναι  αναγκαίες για να συμμορφωθούν προς  την παρούσα οδηγία και ενημερώνουν  αμέσως περί αυτού την Επιτροπή .   Το Ηνωμένο Βασίλειο και η Ιρλανδία  δύνανται να αναβάλουν την έναρξή της  ισχύος των ανωτέρω αναφερομένων  διατάξεων το αργότερο μέχρι την  31η Δεκεμβρίου 1977 .   2 . Τα Κράτη μέλη γνωστοποιούν στην  Επιτροπή το κείμενο των σπουδαιοτέρων  διατάξεων του εσωτερικού δικαίου που  εκδίδουν μεταγενέστερα στον τομέα τον  καλυπτόμενο από την παρούσα οδηγία .   Άρθρο 13   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 19 Δεκεμβρίου 1972 .   Για το Συμβούλιο   Ο Πρόεδρος   T. WESTERTERP   (1) ΕΕ αριθ. 71 της 14 . 4 . 1967 , σ. 1301/67  και 1303/67 .


Avis juridique important

|

31995L0059

Οδηγία 95/59/ΕΚ του Συμβουλίου, της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασιών καπνών

Επίσημη Εφημερίδα αριθ. L 291 της 06/12/1995 σ. 0040 - 0045

ΟΔΗΓΙΑ  95/59/ΕΚ ΤΟΥ ΣΥΜΒΟΥΛΙΟΥ της 27ης Νοεμβρίου 1995 περί των φόρων, πλήν των φόρων κύκλου εργασιών, οι  οποίοι επιβαρύνουν την κατανάλωση των επεξεργασιών καπνώνΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 99, την πρόταση της Επιτροπής, τη γνώμη του Ευρωπαϊκού Κοινοβουλίου  (1), τη γνώμη της Οικονομικής και Κοινωνικής Επιτροπής  (2), Εκτιμώντας: (1)  ότι η οδηγία 72/464/ΕΟΚ του Συμβουλίου της 19ης Δεκεμβρίου 1972 περί των φόρων κύκλου  εργασιών, οι οποίοι επιβαρύνουν την κατανάλωση των επεξεργασμένων καπνών  (3) και η δεύτερη οδηγία  79/32/ΕΟΚ του Συμβουλίου της 18ης Δεκεμβρίου 1978 περί των φόρων, πλήν των φόρων κύκλου εργασιών,  οι οποίοι επιβαρύνουν την κατανάλωση των επεξεργασμένων καπνών  (4) έχουν επανειλημμένα  τροποποιηθεί κατά τρόπο ουσιαστικό 7 ότι είναι σκόπιμο, για λόγους ορθολογισμού και σαφήνειας, να  κωδικοποιηθούν οι εν λόγω οδηγίες συγκεντρώνοντας αυτές σε ένα και μόνο κείμενο 7 (2)  ότι σκοπός της συνθήκης είναι η δημιουργία μιας οικονομικής ενώσεως εντός της οποίας θα  υπάρχει υγιής ανταγωνισμός και της οποίας τα χαρακτηριστικά θα είναι ανάλογα με εκείνα μιας  εσωτερικής αγοράς 7 ότι, όσον αφορά τον τομέα των επεξεργασμένων καπνών, η πραγματοποίηση του  σκοπού αυτού προϋποθέτει ότι η εφαρμογή στα κράτη μέλη φόρων που επιβαρύνουν την κατανάλωση των  προϊόντων αυτού του τομέα δεν νοθεύει τους όρους ανταγωνισμού και δεν εμποδίζει την ελεύθερη  κυκλοφορία τους εντός της Κοινότητας 7 (3)  ότι, όσον αφορά τους ειδικούς φόρους κατανάλωσης καπνού, η εναρμόνιση της διαρθρώσεως των  φόρων αυτών πρέπει, ιδίως, να έχει ως αποτέλεσμα τη μη νόθευση του ανταγωνισμού μεταξύ των διαφόρων  κατηγοριών επεξεργασμένων καπνών που ανήκουν στην ίδια ομάδα εξ αιτίας της φορολογίας και την  παράλληλη πραγματοποίηση του ανοίγματος των εθνικών αγορών των κρατών μελών 7 (4)  ότι η διάρθρωση του ειδικού φόρου κατανάλωσης σιγαρέτων πρέπει να περιλαμβάνει, πέρα από ένα  πάγιο στοιχείο καθοριζόμενο ανά μονάδα προϊόντος, και ένα αναλογικό στοιχείο, βασιζόμενο επί  λιανικής τιμής πωλήσεως, στην οποία συμπεριλαμβάνονται όλοι οι φόροι 7 ότι, επειδή ο φόρος κύκλου  εργασιών επί των σιγαρέτων έχει το αυτό αποτέλεσμα με έναν αναλογικό φόρο, πρέπει τούτο να ληφθεί  υπόψη για τον καθορισμό της σχέσεως μεταξύ του παγίου στοιχείου του ειδικού φόρου καταναλώσεως και  της συνολικής φορολογικής επιβαρύνσεως 7 (5)  ότι, στην περίπτωση των σιγαρέτων, ο προαναφερόμενος στόχος επιτυγχάνεται κατά τον καλύτερο  τρόπο με ένα σύστημα που εξασφαλίζει προοδευτική μείωση της επιπτώσεως του φόρου και ότι για το  σκοπό αυτό η φορολογία στα προϊόντα αυτά πρέπει να αποτελείται από έναν αναλογικό φόρο σε συνδυασμό  με έναν πάγιο φόρο οριζόμενο από κάθε κράτος μέλος σύμφωνα με κοινοτικά κριτήρια 7 (6)  ότι η διάρθρωση των ειδικών φόρων καταναλώσεως επί των επεξεργασμένων καπνών πρέπει να  εναρμονισθεί σταδιακά 7 (7)  ότι οι απαιτήσεις του ανταγωνισμού προϋποθέτουν ένα σύστημα ελευθέρως διαμορφουμένων τιμών για  όλες τις ομάδες επεξεργασίας καπνών 7 (8)  ότι υφίστανται πολλά είδη επεξεργασίας καπνών, διαφορετικά ως εκ των χαρακτηριστικών και των  χρήσεων για τις οποίες προορίζονται 7 (9)  ότι αυτά τα διάφορα είδη επεξεργασμένου καπνού πρέπει να καθορισθούν 7 (10)  ότι, για οικονομικούς λόγους, πρέπει να προβλεφθούν μεταβατικές παρεκκλίσεις για ορισμένα  κράτη μέλη 7 (11)  ότι θα πρέπει να εισαχθεί διάκριση μεταξύ του λεπτοκομμένου καπνού που προορίζεται για την  κατασκευή χειροποίητων (στριφτών) σιγαρέτων και των λοιπών καπνών για κάπνισμα 7 (12)  ότι θα πρέπει να διευκρινισθεί η έννοια του καπνοβιομηχάνου ως του φυσικού ή νομικού προσώπου  που κατασκευάζει τα προϊόντα καπνού και καθορίζει τη μέγιστη τιμή λιανικής πώλησης σε κάθε κράτος  μέλος όπου προορίζονται να διατεθούν στην κατανάλωση 7 (13)  ότι, δεδομένου ότι η πλειοψηφία των κρατών μελών προβαίνει σε απαλλαγές ή σε επιστροφές  ειδικών φόρων κατανάλωσης για ορισμένα κατεργασμένα καπνά ανάλογα με τη χρήση τους, θα πρέπει να  καθοριστούν στην παρούσα οδηγία οι απαλλαγές ή επιστροφές για ειδικές χρήσεις 7 (14)  ότι προς το σκοπό ενιαίας φορολογίας θα πρέπει να θεωρούνται επίσης ως σιγαρέτα και οι  κύλινδροι καπνού που μπορούν να καπνίζονται ως έχουν με έναν απλό χειρισμό 7 (15)  ότι θα πρέπει να επιτραπεί στην Ομοσπονδιακή Δημοκρατία της Γερμανίας να φορολογεί, το  αργότερο μέχρι τις 31 Δεκεμβρίου 1998, τους εν λόγω κυλίνδρους καπνού με συντελεστή ή ποσό  τουλάχιστον ίσο με αυτό που ισχύει για το λεπτοκομμένο καπνό τον προοριζόμενο για την κατασκευή  χειροποίητων (στριφτών) σιγαρέτων 7 (16)  ότι η παρούσα οδηγία δεν θίγει τις υποχρεώσεις των κρατών μελών όσον αφορά τις προθεσμίες  ενσωμάτωσης των οδηγιών που παρατίθενται στο παράρτημα Ι τμήμα Β, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: ΤΙΤΛΟΣ Ι Γενικές αρχές Άρθρο 1 1.  Η διάρθρωση του ειδικού φόρου  κατανάλωσης, στον οποίο τα κράτη μέλη υποβάλλουν τα επεξεργασμένα καπνά, εναρμονίζεται σταδιακώς. 2.  Η παρούσα οδηγία καθορίζει τις γενικές αρχές της εναρμονίσεως αυτής, καθώς και τα ειδικά  κριτήρια τα εφαρμοστέα κατά τη διάρκεια των σταδίων εναρμονίσεως. 3.  Η μετάβαση από το ένα στάδιο εναρμονίσεως στο επόμενο αποφασίζεται από το Συμβούλιο, προτάσει  της Επιτροπής, λαμβανομένων υπόψη των αποτελεσμάτων που επετεύχθηκαν, κατά τη διάρκεια του  τρέχοντος σταδίου, με τα μέτρα που εισήγαγαν τα κράτη μέλη στο σύστημα ειδικών φόρων καταναλώσεως  προκειμένου να συμμορφωθούν προς τα ισχύοντα κατά τη διάρκεια αυτού του σταδίου. Η μετάβαση από το  ένα στάδιο στο επόμενο δύναται ιδίως να αναβληθεί αν είναι τέτοιας φύσεως που να συνεπάγεται για  ένα κράτος μέλος δυσανάλογες απώλειες εσόδων. Άρθρο 2 1.  Ως επεξεργασμένα καπνά θεωρούνται τα ακόλουθα: α)  τα σιγαρέτα 7 β)  τα πούρα και τα σιγαρίλος 7 γ)  καπνός καπνίσματος: -  ο λεπτοκομμένος καπνός που προορίζεται για την κατασκευή χειροποίητων (στριφτών) σιγαρέτων, -  άλλα καπνά για κάπνισμα, όπως ορίζονται στα άρθρα 3 έως 7. 2.  Το Συμβούλιο θεσπίζει, προτάσει της Επιτροπής, τις αναγκαίες διατάξεις για τον καθορισμό τρόπου  με τον οποίο πρέπει να ορίζονται και να ομαδοποιούνται τα επεξεργασμένα καπνά. 3.  Χωρίς να θίγονται οι ισχύουσες κοινοτικές διατάξεις, οι αναφερόμενοι στα άρθρα 3 έως 7 ορισμοί  δεν προδικάζουν τον καθορισμό των φορολογικών συστημάτων ή των επιπέδων φορολογίας για τις διάφορες  ομάδες προϊόντων που αναφέρονται στους ορισμούς αυτούς. Άρθρο 3 Θεωρούνται πούρα ή σιγαρίλος, αν είναι δυνατό να καπνίζονται ως έχουν: 1.  οι κύλινδροι καπνού που αποτελούνται από φυσικό καπνό 7 2.  οι κύνλινδροι καπνού που είναι εφοδιασμένοι με εξωτερικό περιτύλιγμα από φυσικό καπνό 7 3.  οι κύλινδροι καπνού που φέρουν εξωτερικό περίβλημα στο κανονικό χρώμα των πούρων και ένα  υποπερίβλημα, και στα δύο αποτελούμενα από ανακατεργασμένο καπνό, όταν τουλάχιστον το 60  % του  βάρους των μορίων καπνού έχουν πλάτος και μήκος μεγαλύτερο των 1,75 χιλιοστόμετρων και όταν το  περίβλημα έχει τοποθετηθεί ελικοειδώς με μια ελάχιστη οξεία γωνία 30 μοιρών εν σχέσει με τον κατά  μήκος του πούρου άξονα 7 4.  οι κύλινδροι καπνού που φέρουν εξωτερικό περίβλημα στο κανονικό χρώμα των πούρων από  ανακατεργασμένο καπνό, όταν η κατά μονάδα μάζα τους χωρίς φίλτρο ή απόληξη είναι ίση ή μεγαλύτερη  των 2,3 γραμμαρίων και αν το 60  % τουλάχιστον του βάρους των μορίων καπνού έχουν πλάτος και μήκος  μεγαλύτερο των 1,75 χιλιοστόμετρων και η περίμετρός τους επί τους ενός τρίτου τουλάχιστον του  μήκους τους είναι ίση ή μεγαλύτερη των 34 χιλιοστόμετρων. Άρθρο 4 1.  Θεωρούνται ως σιγαρέτα: α)  οι κύλινδροι καπνού που μπορούν να καπνίζονται ως έχουν και οι οποίοι δεν είναι πούρα ή  σιγαρίλος κατά την έννοια του άρθρου 3 7 β)  οι κύλινδροι καπνού οι οποίοι με απλό μη βιομηχανικό χειρισμό γλυστρούν μέσα σε σωλήνες  σιγαρέτων 7 γ)  οι κύλινδροι καπνού οι οποίοι με απλό μη βιομηχανικό χειρισμό περιτυλίγονται σε τσιγαρόχαρτα. Μέχρι τις 31 Δεκεμβρίου 1998 επιτρέπεται στην Ομοσπονδιακή Δημοκρατία της Γερμανίας να φορολογεί  τους κυλίνδρους καπνού που αναφέρονται στο στοιχείο β) τουλάχιστον με το συντελεστή ή το ποσό  ειδικού φόρου κατανάλωσης που ισχύει για τον λεπτοκομμένο καπνό τον προοριζόμενο για την κατασκευή  χειροποιήτων (στριφτών) σιγαρέτων. 2.  Ένας κύλινδρος, όπως αναφέρεται στην παράγραφο 1, θεωρείται, για τους σκοπούς εφαρμογής του  ειδικού φόρου καταναλώσεως, ότι αποτελεί δύο σιγαρέτα όταν το μήκος του, μη συμπεριλαμβανομένων  φίλτρου και απολήξεως, είναι μεγαλύτερο των 9 εκατοστομέτρων χωρίς να υπερβαίνει τα 18  εκατοστόμετρα, ότι αποτελεί τρία σιγαρέτα όταν το μήκος του, μη συμπεριλαμβανομένων του φίλτρου και  της απολήξεως, είναι μεγαλύτερο των 18 εκατοστόμετρων χωρίς να υπερβαίνει τα 27 εκατοστόμετρα και  ούτω καθ' εξής. Άρθρο 5 Θεωρείται καπνός καπνίσματος: 1.  ο κομμένος ή κατ' άλλο τρόπο τεμαχισμένος καπνός, σε ορμαθό ή συμπιεσμένος σε πλάκες, ο οποίος  μπορεί να καπνισθεί χωρίς να υποστεί μεταγενέστερη μεταποίηση 7 2.  τα συσκευασμένα για λιανική πώληση υπολείμματα καπνού, τα οποία δεν εμπίπτουν στα άρθρα 3 και 4  και τα οποία μπορούν να καπνισθούν. Άρθρο 6 Ως λεπτοκομμένος καπνός που προορίζεται για την κατασκευή χειροποίητων (στριφτών)  σιγαρέτων θεωρείται ο καπνός καπνίσματος όπως ορίζεται στο άρθρο 5, στον οποίο περισσότερο από 25   % του βάρους των σωματιδίων καπνού έχει πλάτος κοπής μικρότερο από ένα χιλιοστόμετρο. Τα κράτη μέλη  τα οποία, την 1η Ιανουαρίου 1993, δεν εφαρμόζουν αυτό το πλάτος κοπής, ένα χιλιοστόμετρο, πρέπει να  συμμορφωθούν με την παρούσα διάταξη το αργότερο στις 31 Δεκεμβρίου 1997. Επιπλέον, τα κράτη μέλη μπορούν να θεωρούν ως λεπτοκομμένο καπνό που προορίζεται για την κατασκευή  χειροποίητων (στριφτών) σιγαρέτων τον καπνό καπνίσματος στον οποίο περισσότερο από 25  % του βάρους  των σωματιδίων καπνού έχει πλάτος κοπής μεγαλύτερο από ένα χιλιοστόμετρο και ο οποίος πωλήθηκε ή  προορίζεται να πωληθεί για την κατασκευή χειροποίητων σιγαρέτων. Άρθρο 7 1.  Εξομοιούνται με πούρα και σιγαρίλος τα προϊόντα που αποτελούνται μερικώς από άλλες  ουσίες πλην του καπνού, αλλά ανταποκρίνονται στα λοιπά κριτήρια του άρθρου 3, υπό την προϋπόθεση  ότι τα προϊόντα αυτά φέρουν: -  περίβλημα από φυσικό καπνό, -  περίβλημα και υποπερίβλημα από καπνό και τα δύο από ανακατεργασμένο καπνό, -  περίβλημα από ανακατεργασμένο καπνό. 2.  Εξομοιούνται με τα σιγαρέτα και με τον καπνό για κάπνισμα τα προϊόντα τα αποτελούμενα  αποκλειστικώς ή μερικώς από ουσίες άλλες πλην του καπνού, αλλά τα οποία ανταποκρίνονται στα λοιπά  κριτήρια των άρθρων 4 ή 5. Κατά παρέκκλιση του πρώτου εδαφίου, τα προϊόντα που δεν περιέχουν καπνό δεν θεωρούνται ως  επεξεργασμένος καπνός εφόσον προορίζονται αποκλειστικώς για ιατρική χρήση. Άρθρο 8 1.  Σε κάθε κράτος μέλος, τα σιγαρέτα κοινοτικής κατασκευής και τα σιγαρέτα που  εισάγονται από τρίτες χώρες υποβάλλονται σε ένα αναλογικό φόρο καπνού υπολογισμένο επί της μέγιστης  τιμής λιανικής πωλήσεως, συμπεριλαμβανομένων των δασμών, καθώς επίσης και σε ένα πάγιο φόρο καπνού  υπολογιζόμενο ανά μονάδα προϊόντος. 2.  Ο συντελεστής του αναλογικού φόρου καπνού και το ποσό του παγίου φόρου καπνού πρέπει να είναι  οι αυτοί για όλα τα σιγαρέτα. 3.  Στο τελικό στάδιο της δομικής εναρμονίσεως καθιερώνεται σε όλα τα κράτη μέλη η αυτή σχέση  μεταξύ του παγίου φόρου καταναλώσεως και του ποσού του αναλογικού φόρου καταναλώσεως και του φόρου  κύκλου εργασιών επί των σιγαρέτων, ούτως ώστε η κλιμάκωση των λιανικών τιμών πωλήσεων να αντανακλά  σωστά τη διαφορά των τιμών πωλήσεως των κατασκευαστών. 4.  Όπου είναι αναγκαίο, ο ειδικός φόρος καταναλώσως επί των σιγαρέτων δύναται να περιλαμβάνει ένα  ελάχιστο ποσό φόρου, το ανώτατο όριο του οποίου καθορίζεται για κάθε στάδιο από το Συμβούλιο,  προτάσει της Επιτροπής. Άρθρο 9 1.  Ως καπνοβιομήχανος θεωρείται το φυσικό ή νομικό πρόσωπο που είναι εγκατεστημένο στην  Κοινότητα και μεταποιεί τον καπνό σε προϊόντα επεξεργασμένα για λιανική πώληση. Οι καπνοβιομήχανοι ή, κατά περίπτωση, οι αντιπρόσωποι ή εντολοδόχοι τους στην Κοινότητα καθώς και  οι εισαγωγείς από τρίτες χώρες καθορίζουν ελεύθερα τις ανώτερες τιμές λιανικής πώλησης κάθε  προϊόντος σε κάθε κράτος μέλος στο οποίο προορίζεται να διατεθεί στην κατανάλωση. Η διάταξη του δευτέρου εδαφίου δεν εμποδίζει την εφαρμογή των εθνικών νομοθεσιών όσον αφορά τον  έλεγχο των τιμών ή την τήρηση των επιβαλλόμενων τιμών, εφόσον οι νομοθεσίες αυτές δεν αντιβαίνουν  προς την κοινοτική νομοθεσία. 2.  Προκειμένου να διευκολυνθεί η είσπραξη του ειδικού φόρου καταναλώσεως, τα κράτη μέλη δύνανται  να καθορίσουν μια κλίμακα τιμών λιανικής πωλήσεως ανά ομάδα επεξεργασμένων καπνών, υπό τον όρο ότι  κάθε κλίμακα θα είναι αρκετά εκτεταμένη και διαφοροποιημένη, ώστε να ανταποκρίνεται πραγματικά στην  ποικιλία των κοινοτικών προϊόντων. Κάθε κλίμακα ισχύει για όλα τα προϊόντα που ανήκουν στην οικεία  ομάδα επεξεργασμένων καπνών χωρίς διάκριση, βασιζόμενη στην ποιότητα, την εμφάνιση, την καταγωγή  των προϊόντων ή των υλικών που χρησιμοποιήθηκαν, των χαρακτηριστικών των επιχειρήσεων ή οποιοδήποτε  άλλο κριτήριο. Άρθρο 10 1.  Οι τρόποι εισπράξεως του ειδικού φόρου καταναλώσεως εναρμονίζονται το αργότερο στο  τελικό στάδιο. Κατά τη διάρκεια των προηγουμένων σταδίων, ο ειδικός φόρος καταναλώσως εισπράττεται,  κατ' αρχήν, με φορολογικά επισήματα. Τα κράτη μέλη, αν εισπράττουν τον ειδικό φόρο καταναλώσως με  φορολογικά επισήματα, είναι υποχρεωμένα να θέτουν τα επισήματα αυτά στη διάθεση των καπνοβιομηνάνων  και των εμπόρων των λοιπών κρατών μελών. Εάν εισπράττουν τον ειδικό φόρο καταναλώσως με άλλους  τρόπους, τα κράτη μέλη μεριμνούν ώστε κανένα διοικητικό ή τεχνικό εμπόδιο να μην επηρεάζει τις  συναλλαγές μεταξύ των κρατών μελών, εξ αυτού του λόγου. 2.  Οι εισαγωγείς και οι καπνοβιομήχανοι επεξεργασμένων καπνών υπόκεινται στο καθεστώς που  αναφέρεται στο πρώτο εδάφιο όσον αφορά τους τρόπους εισπράξεως και πληρωμής του ειδικού φόρου  καταναλώσεως. Άρθρο 11 Μπορεί να χορηγείται απαλλαγή από τον ειδικό φόρο καταναλώσεως ή να επιστρέφεται ο τυχόν  καταβληθείς για: α)  τα μετουσιωμένα επεξεργασμένα καπνά που προορίζονται να χρησιμοποιηθούν στη βιομηχανία ή στην  καλλιέργεια δενδροκηπευτικών 7 β)  τα επεξεργασμένα καπνά που καταστρέφονται υπό την εποπτεία της αρμόδιας αρχής 7 γ)  τα επεξεργασμένα καπνά που προορίζονται αποκλειστικά για επιστημονικές δοκιμές και για έλεγχο  ποιότητας προϊόντων 7 δ)  τα επεξεργασμένα καπνά που χρησιμοποιούνται εκ νέου από τον παραγωγό. Τα κράτη μέλη καθορίζουν τις προϋποθέσεις και τις διατυπώσεις στις οποίες υπόκεινται οι εν λόγω  απαλλαγές ή επιστροφές. ΤΙΤΛΟΣ ΙΙ Ειδικές διατάξεις εφαρμοστέες κατά τη διάρκεια του πρώτου σταδίου εναρμονίσεως Άρθρο  12 1.  Με την επιφύλαξη του άρθρου 1 παράγραφος 3, το πρώτο στάδιο εναρμονίσεως της διαρθρώσεως  του ειδικού φόρου καταναλώσεως επί των επεξεργασμένων καπνών καλύπτει μια περίοδο εξήντα μηνών,  υπολογιζόμενη από την 1η Ιουλίου 1973. 2.  Κατά τη διάρκεια του πρώτου σταδίου εναρμονίσεως εφαρμόζονται τα άρθρα 13 και 14. Άρθρο 13 1.  Το ποσό του παγίου φόρου καπνού που επιβάλλεται επί των σιγαρέτων καθορίζεται για  πρώτη φορά δι' αναγωγής στα σιγαρέτα της περισσότερο ζητουμένης κατηγορίας τιμών, σύμφωνα με τα  στοιχεία της 1ης Ιανουαρίου 1973. 2.  Με την επιφύλαξη της λύσεως, η οποία θα γίνει τελικά δεκτή όσον αφορά τη σχέση μεταξύ του  παγίου και του αναλογικού στοιχείου, το ποσό που αναφέρεται στην παράγραφο 1 δεν δύναται να είναι  κατώτερο του 5  % ή ανώτερο του 75  % του σωρευτικού ποσού του αναλογικού φόρου καπνού και του  παγίου φόρου καπνού που επιβάλλονται επί των σιγαρέτων αυτών. 3.  Αν ο ειδικός φόρος καταναλώσως για την κατηγορία τιμών της παραγράφου 1 τροποποιηθεί μετά την  1η Ιανουαρίου 1973, το ποσό που αναφέρεται στην παράγραφο 1 καθορίζεται δι' αναγωγής στη νέα  φορολογική επιβάρυνση των σιγαρέτων που αναφέρονται στην παράγραφο 1. Άρθρο 14 Κατά παρέκκλιση του άρθρου 8 παράγραφος 1, κάθε κράτος μέλος δύναται να αποκλείει τους  δασμούς από τη βάση υπολογισμού του αναλογικού φόρου καπνού που επιβάλλεται επί των σιγαρέτων. ΤΙΤΛΟΣ ΙΙΙ Ειδικές διατάξεις εφαρμοζόμενες κατά τη διάρκεια του δευτέρου σταδίου εναρμονίσεως  Άρθρο 15 1.  Το δεύτερο στάδιο εναρμονίσεως της διάρθρωσης των ειδικών φόρων κατανάλωσης επί των  επεξεργασμένων καπνών αρχίζει την 1η Ιουλίου 1978. 2.  Κατά τη διάρκεια του δευτέρου αυτού σταδίου εναρμονίσεως εφαρμόζεται το άρθρο 16. Άρθρο 16 1.  Το ποσό του ειδικού φόρου καταναλώσεως σιγαρέτων καθορίζεται για πρώτη φορά δι'  αναγωγής στα σιγαρέτα της περισσότερο ζητουμένης κατηγορίας, σύμφωνα με τα στοιχεία τα γνωστά κατά  την 1η Ιανουαρίου κάθε έτους, αρχής γενομένης από την 1η Ιανουαρίου 1978. 2.  Το πάγιο στοιχείο του ειδικού φόρου καταναλώσεως δεν δύναται να είναι κατώτερο του 5  % ούτε  ανώτερο του 55  % ποσού της συνολικής επιβαρύνσεως, που προκύπτει από το άθροισμα του αναλογικού  φόρου καταναλώσεως, του παγίου φόρου καταναλώσεως και του φόρου κύκλου εργασιών, των επιβαλλομένων  επί των σιγαρέτων αυτών. 3.  Εάν ο ειδικός φόρος καταναλώσως ή ο φόρος κύκλου εργασιών, που επιβάλλεται στην κατηγορία  τιμής, που αναφέρεται στην παράγραφο 1 τροποποιηθεί μετά την 1η Ιανουαρίου 1978, το ποσό του παγίου  φόρου καταναλώσεως καθορίζεται δι' αναφοράς προς τη νέα συνολική φορολογική επιβάρυνση των  σιγαρέτων που αναφέρονται στην παράγραφο 1. 4.  Κατά παρέκκλιση από το άρθρο 8 παράγραφος 1, κάθε κράτος μέλος δύναται να εξαιρέσει τους  εισαγωγικούς δασμούς από τη βάση υπολογισμού του αναλογικού φόρου καταναλώσεως του επιβαλλομένου  επί των σιγαρέτων. 5.  Τα κράτη μέλη μπορούν να εισπράττουν, επί των σιγαρέτων και του λεπτοκομμένου καπνού που  προορίζεται γαι την κατασκευή χειροποίητων (στριφτών) σιγαρέτων, ελάχιστο ειδικό φόρο καταναλώσης,  υπό τον όρο ότι ο φόρος αυτός δεν αυξάνει τη συνολική φορολογική επιβάρυνση σε ποσοστό μεγαλύτερο  από το 90  % της συνολικής φορολογίας των σιγαρέτων που ανήκουν στην πλέον ζητούμενη κατηγορία  τιμής, καθώς και στους λεπτοκομμένους καπνούς οι οποίοι προορίζονται για την κατασκευή χειροποίητων  (στριφτών) σιγαρέτων και ανήκουν στην πλέον ζητούμενη κατηγορία τιμής. ΤΙΤΛΟΣ IV Τελικές διατάξεις Άρθρο 17 Όταν καθίσταται αναγκαίο, το Συμβούλιο θεσπίζει προτάσει  της Επιτροπής τις διατάξεις εφαρμογής της παρούσας οδηγίας. Άρθρο 18 Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού  δικαίου τις οποίες θεσπίζουν στον τομέα που καλύπτεται από την παρούσα οδηγία. Άρθρο 19 1.  Οι οδηγίες που παρατίθενται στο παράρτημα Ι τμήμα Α καταργούνται, με την επιφύλαξη  των υποχρεώσεων των κρατών μελών όσον αφορά τις προθεσμίες ενσωμάτωσης που εμφαίνονται στο  παράρτημα Ι τμήμα Β. 2.  Οι αναφορές στις καταργούμενες οδηγίες θεωρούνται ότι γίνονται στην παρούσα οδηγία και  διαβιβάζονται σύμφωνα με τον πίνακα αντιστοιχίας που επισυνάπτεται στο παράρτημα ΙΙ. Άρθρο 20 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Άρθρο 21 Η παρούσα οδηγία απευθύνεται στα κράτη μέλη. Βρυξέλλες, 27 Νοεμβρίου 1995. Για το Συμβούλιο Ο Πρόεδρος P. SOLBES MIRA  ΠΑΡΑΡΤΗΜΑ Ι ΤΜΗΜΑ Α ΚΑΤΑΡΓΟΥΜΕΝΕΣ ΟΔΗΓΙΕΣ (που αναφέρονται στο άρθρο 19) 1.  Οδηγία 72/464/ΕΟΚ 2.  Οδηγία 79/32/ΕΟΚ και οι διαδοχικές τους τροποποιήσεις: -  Οδηγία 74/318/ΕΟΚ -  Οδηγία 75/786/ΕΟΚ -  Οδηγία 76/911/ΕΟΚ -  Οδηγία 77/805/ΕΟΚ -  Οδηγία 80/369/ΕΟΚ -  Οδηγία 80/1275/ΕΟΚ -  Οδηγία 81/463/ΕΟΚ -  Οδηγία 82/2/ΕΟΚ -  Οδηγία 82/877/ΕΟΚ -  Οδηγία 84/217/ΕΟΚ -  Οδηγία 86/246/ΕΟΚ -  Οδηγία 92/78/ΕΟΚ ΤΜΗΜΑ Β >ΘΕΣΗ ΠΗΝΑΚΑ>  ΠΑΡΑΡΤΗΜΑ ΙΙ ΠΙΝΑΚΑΣ ΑΝΤΙΣΤΟΙΧΙΑΣ >ΘΕΣΗ ΠΗΝΑΚΑ>


Avis juridique important

|

31982L0232

Οδηγία 82/232/EOK της Επιτροπής της 25ης Μαρτίου 1982 περί τετάρτης προσαρμογής στην τεχνική πρόοδο της οδηγίας 67/548/EOK του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των σχετικών με των ταξινόμηση, συσκευασία και επισήμανση των επικίνδυνων ουσιών

Επίσημη Εφημερίδα αριθ. L 106 της 21/04/1982 σ. 0018 - 0019 Φινλανδική ειδική έκδοση: Κεφάλαιο 13 τόμος 12 σ. 0003  Ισπανική ειδική έκδοση: Κεφάλαιο 13 τόμος 12 σ. 0116  Σουηδική ειδική έκδοση: Κεφάλαιο 13 τόμος 12 σ. 0003  Πορτογαλική ειδική έκδοση : Κεφάλαιο 13 τόμος 12 σ. 0116

 ΟΔΗΓΙΑ ΤΗΣ ΕΠΙΤΡΟΠΗΣ   της 25ης Μαρτίου 1982   περί τετάρτης προσαρμογής στην τεχνική  πρόοδο της οδηγίας 67/548/ΕΟΚ του Συμβουλίου  περί προσεγγίσεως των νομοθετικών , κανονιστικών  και διοικητικών διατάξεων των σχετικών με  την ταξινόμηση , συσκευασία και επισήμανση  των επικινδύνων ουσιών    ( 82/232/ΕΟΚ )   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της Ευρωπαϊκής  Οικονομικής Κοινότητος ,   την οδηγία 67/548/ΕΟΚ του Συμβουλίου της  27ης Ιουνίου 1967 περί της προσεγγίσεως των  νομοθετικών , κανονιστικών και διοικητικών διατάξεων  των σχετικών με την ταξινόμηση , συσκευασία  και επισήμανση των επικινδύνων ουσιών (1) ,  όπως τροποποιήθηκε τελευταία από την  οδηγία 79/831/ΕΟΚ (2) , και ιδίως τα  άρθρα 19 , 20 και 21 ,   Εκτιμώντας :   ότι η Δανία ζήτησε τροποποίηση της  επισημάνσεως των διαλυμάτων της υραζίνης  και ειδοποίησε σχετικά την Επιτροπή  σύμφωνα με το άρθρο 23 της οδηγίας 67/548/ΕΟΚ .   ότι η Επιτροπή για την Προσαρμογή στην  Τεχνική Πρόοδο , έχοντας υπόψη της και  άλλα στοιχεία , έχει τη γνώμη ότι πρέπει να  γίνουν μερικές αλλαγές στην ταξινόμηση  και επισήμανση αυτή .   ότι η εν λόγω επιτροπή αναγνωρίζει  ότι διεξάγονται σήμερα περαιτέρω μελέτες  για την καρκινογένεση , και συνεπώς είναι ,  ενδεχομένως , ανάγκη τα μέτρα αυτά  να αναθεωρηθούν , όταν περατωθούν οι μελέτες  αυτές .   ότι τα μέτρα που προβλέπονται στην  παρούσα οδηγία είναι σύμφωνα με τη  γνώμη της Επιτροπής για την Προσαρμογή  στην Τεχνική Πρόοδο των οδηγιών για  την εξάλειψη των τεχνικών εμποδίων στις  εμπορικές συναλλαγές στον τομέα των  επικινδύνων ουσιών και παρασκευασμάτων ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Το παράρτημα I « Κατάλογος επικινδύνων  ουσιών » της οδηγίας 67/548/ΕΟΚ τροποποιείται  ως εξής :   Ν 007-008-01-0 Η ονομασία και η  ταξινόμηση της ουσίας αντικαθίστανται  από τις ακόλουθες :   CAS No ...   No ...   Nota B   Hydrazinoplosning ... %   Hydrazinlosung ... %   Διάλυμα υδραζίνης ... %   Hydrazine solution ... %   Hydrazine en solution ... %   Idrazina soluzione ... %   Hydrazine oplossing ... %   R : 24/25-34-40   S : 36/37/39   Άρθρο 2   Τα Κράτη μέλη εκδίδουν και δημοσιεύουν  το αργότερο στις 31 Δεκεμβρίου 1982 τις  διατάξεις που είναι αναγκαίες για να  συμμορφωθούν προς την παρούσα οδηγία ,  και ενημερώνουν σχετικά την Επιτροπή .  Εφαρμόζουν τις διατάξεις αυτές από  την 1η Ιουλίου 1983 .   Άρθρο 3   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 25 Μαρτίου 1982 .   Για την Επιτροπή   Karl-Heinz NARJES   Μέλος της Επιτροπής   (1) ΕΕ αριθ. 196 της 16 . 8 . 1967 , σ. 1 .   (2) ΕΕ αριθ. L 259 της 15 . 10 . 1979 , σ. 10 .


title: Οδηγία 2004/114/ΕΚ του Συμβουλίου, της 13ης Δεκεμβρίου 2004, σχετικά με τις προϋποθέσεις εισδοχής υπηκόων τρίτων χωρών με σκοπό τις σπουδές, την ανταλλαγή μαθητών, την άμισθη πρακτική άσκηση ή την εθελοντική υπηρεσία

text:
               23.12.2004

               EL

               Επίσημη Εφημερίδα της Ευρωπαϊκής Ένωσης

               L 375/12

      ΟΔΗΓΊΑ 2004/114/ΕΚ ΤΟΥ ΣΥΜΒΟΥΛΊΟΥ

   της 13ης Δεκεμβρίου 2004
   σχετικά με τις προϋποθέσεις εισδοχής υπηκόων τρίτων χωρών με σκοπό τις σπουδές, την ανταλλαγή μαθητών, την άμισθη πρακτική άσκηση ή την εθελοντική υπηρεσία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη περί ιδρύσεως της Ευρωπαϊκής Κοινότητας και ιδίως το άρθρο 63 πρώτο εδάφιο σημείο 3 στοιχείο α), και σημείο 4,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   τη γνώμη της Ευρωπαϊκής Οικονομικής και Κοινωνικής Επιτροπής (2),
   τη γνώμη της Επιτροπής των Περιφερειών (3),
   Εκτιμώντας τα εξής:

               (1)

               Για την προοδευτική εγκαθίδρυση του χώρου ελευθερίας, ασφάλειας και δικαιοσύνης, η Συνθήκη προβλέπει τη θέσπιση μέτρων στον τομέα του ασύλου, της μετανάστευσης και της διαφύλαξης των δικαιωμάτων των υπηκόων τρίτων χωρών.

               (2)

               Η Συνθήκη προβλέπει ότι το Συμβούλιο θεσπίζει μέτρα περί μεταναστευτικής πολιτικής στον τομέα των προϋποθέσεων εισόδου και διαμονής, καθώς και προδιαγραφές διαδικασιών κατά τις οποίες τα κράτη μέλη χορηγούν θεωρήσεις και άδειες διαμονής μακράς διαρκείας.

               (3)

               Κατά την ειδική σύνοδό του στο Τάμπερε στις 15 και 16 Οκτωβρίου 1999, το Ευρωπαϊκό Συμβούλιο τόνισε την ανάγκη προσέγγισης των εθνικών νομοθεσιών περί των προϋποθέσεων εισδοχής και διαμονής υπηκόων τρίτων χωρών και ζήτησε προς τον σκοπό αυτόν από το Συμβούλιο την ταχεία λήψη αποφάσεων βάσει προτάσεων της Επιτροπής.

               (4)

               Η παρούσα οδηγία σέβεται τα θεμελιώδη δικαιώματα και ακολουθεί τις αρχές που αναγνωρίστηκαν στο Χάρτη των Θεμελιωδών Δικαιωμάτων της Ευρωπαϊκής Ένωσης.

               (5)

               Τα κράτη μέλη θα πρέπει να εφαρμόζουν τις διατάξεις της παρούσας οδηγίας χωρίς διακρίσεις λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών φρονημάτων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή γενετήσιου προσανατολισμού.

               (6)

               Ένας από τους στόχους της Κοινότητας στον τομέα της παιδείας είναι η προβολή της Ευρώπης στο σύνολό της, ως παγκόσμιου κέντρου αριστείας για τη γενική και την επαγγελματική εκπαίδευση. Η ενθάρρυνση της κινητικότητας στο πλαίσιο της Κοινότητας των υπηκόων τρίτων χωρών με σκοπό τις σπουδές αποτελεί πρωταρχικό στοιχείο της στρατηγικής αυτής. Η προσέγγιση των εθνικών νομοθεσιών των κρατών μελών στον τομέα των προϋποθέσεων εισόδου και διαμονής αποτελεί μέρος της εν λόγω στρατηγικής.

               (7)

               Η μετακίνηση για τους σκοπούς που προβλέπει η παρούσα οδηγία, εξ ορισμού προσωρινή και ανεξάρτητη από την κατάσταση της αγοράς εργασίας στη χώρα υποδοχής, συνιστά μορφή αμοιβαίου εμπλουτισμού για τα πρόσωπα που μετακινούνται, για το κράτος καταγωγής τους και για το κράτος που τα υποδέχεται, συμβάλλει δε στη μεγαλύτερη εξοικείωση με άλλους πολιτισμούς.

               (8)

               Ο όρος «εισδοχή» καλύπτει την είσοδο και τη διαμονή υπηκόων τρίτων χωρών για τους σκοπούς της παρούσας οδηγίας.

               (9)

               Οι νέοι κοινοτικοί κανόνες βασίζονται στους ορισμούς των όρων «σπουδαστής», «μαθητευόμενος», «εκπαιδευτικό ίδρυμα» και «εθελοντής», οι οποίοι χρησιμοποιούνται ήδη στο κοινοτικό δίκαιο, και ειδικότερα σε διάφορα κοινοτικά προγράμματα που αποβλέπουν στην ενθάρρυνση της κινητικότητας των ενδιαφερομένων προσώπων (Leonardo da Vinci, Σωκράτης, Ευρωπαϊκή εθελοντική υπηρεσία των νέων, κ.ά.).

               (10)

               H διάρκεια και οι άλλες προϋποθέσεις των προπαιδευτικών κύκλων για τους σπουδαστές που καλύπτονται από την παρούσα οδηγία θα πρέπει να καθορίζονται από τα κράτη μέλη σύμφωνα με την εθνική τους νομοθεσία.

               (11)

               Υπήκοοι τρίτης χώρας που υπάγονται στις κατηγορίες των αμίσθων μαθητευομένων και των εθελοντών και οι οποίοι, λόγω της φύσεως των δραστηριοτήτων τους ή του είδους της αποζημίωσης ή της αμοιβής που λαμβάνουν, θεωρούνται εργαζόμενοι σύμφωνα με την εθνική νομοθεσία δεν καλύπτονται από την παρούσα οδηγία.. Η εισδοχή υπηκόων τρίτων χωρών που προτίθενται να ακολουθήσουν σπουδές ειδικότητας στην ιατρική θα πρέπει να καθορίζεται από τα κράτη μέλη.

               (12)

               Τα στοιχεία που αποδεικνύουν ότι σπουδαστής έχει γίνει δεκτός σε ίδρυμα τριτοβάθμιας εκπαίδευσης θα μπορούσαν να περιλαμβάνουν, μεταξύ άλλων, επιστολή ή πιστοποιητικό εγγραφής του εν λόγω προσώπου.

               (13)

               Οι υποτροφίες μπορεί να λαμβάνονται υπόψη κατά την εκτίμηση του αν επαρκείς πόροι είναι διαθέσιμοι.

               (14)

               Η εισδοχή για τους σκοπούς της παρούσας οδηγίας μπορεί να απαγορευθεί για δεόντως αιτιολογημένους λόγους. Ειδικότερα, κράτος μέλος μπορεί να αρνηθεί την εισδοχή σε υπήκοο τρίτης χώρας εφόσον θεωρεί, στηριζόμενο σε εκτίμηση των δεδομένων, ότι ο εν λόγω υπήκοος συνιστά δυνητική απειλή για τη δημόσια τάξη ή ασφάλεια. Η έννοια της δημόσιας τάξης μπορεί να καλύπτει καταδίκη για σοβαρό έγκλημα. Στο πλαίσιο αυτό, πρέπει να σημειωθεί ότι οι έννοιες της δημόσιας τάξης και της δημόσιας ασφάλειας καλύπτουν επίσης περιπτώσεις στις οποίες υπήκοος τρίτης χώρας αποτελεί ή έχει αποτελέσει μέλος ένωσης η οποία υποστηρίζει την τρομοκρατία, υποστηρίζει ή έχει υποστηρίξει την εν λόγω ένωση, ή έχει ή είχε εξτρεμιστικές τάσεις.

               (15)

               Σε περίπτωση αμφιβολιών για τους λόγους υποβολής της αίτησης εισδοχής, τα κράτη μέλη θα πρέπει να μπορούν να απαιτούν όλα τα στοιχεία που είναι αναγκαία για να εκτιμάται η λογική της συνάφεια, ιδίως βάσει των σπουδών που προτίθεται να κάνει ο αιτών, προκειμένου να καταπολεμηθεί η κατάχρηση ή η κακή χρήση της διαδικασίας που ορίζεται στην παρούσα οδηγία.

               (16)

               Η κινητικότητα των σπουδαστών υπηκόων τρίτων χωρών που συνεχίζουν τις σπουδές τους σε περισσότερα κράτη μέλη πρέπει να διευκολυνθεί, όπως και η αποδοχή υπηκόων τρίτων χωρών που συμμετέχουν σε κοινοτικά προγράμματα με σκοπό την ενθάρρυνση της κινητικότητας στο πλαίσιο της Κοινότητας ή προς την Κοινότητα για τους σκοπούς που θέτει η παρούσα οδηγία.

               (17)

               Προκειμένου να επιτρέπεται η πρώτη είσοδος στο έδαφός τους, τα κράτη μέλη θα πρέπει να δύνανται να χορηγούν εγκαίρως άδεια διαμονής ή, εάν χορηγούν άδειες διαμονής αποκλειστικά επί του εδάφους τους, θεώρηση.

               (18)

               Προκειμένου να δοθεί η δυνατότητα στους σπουδαστές που είναι υπήκοοι τρίτων χωρών να καλύψουν μέρος του κόστους των σπουδών τους, θα πρέπει να τους επιτρέπεται η πρόσβαση στην αγορά εργασίας, υπό τις προϋποθέσεις της παρούσας οδηγίας. Η αρχή της πρόσβασης των σπουδαστών στην αγορά εργασίας, υπό τις προϋποθέσεις της παρούσας οδηγίας, θα πρέπει να είναι γενικός κανόνας· ωστόσο, σε εξαιρετικές περιστάσεις, τα κράτη μέλη θα πρέπει να μπορούν να λαμβάνουν υπόψη τους την κατάσταση που επικρατεί στην αγορά εργασίας τους.

               (19)

               Η έννοια της πρότερης άδειας περιλαμβάνει επίσης την χορήγηση άδειας εργασίας σε σπουδαστές που επιθυμούν να ασκήσουν οικονομική δραστηριότητα.

               (20)

               Η παρούσα οδηγία εφαρμόζεται με την επιφύλαξη της εθνικής νομοθεσίας περί μερικής απασχόλησης.

               (21)

               Θα πρέπει να προβλέπεται δυνατότητα ταχέων διαδικασιών εισδοχής με σκοπό τις σπουδές ή στο πλαίσιο προγραμμάτων ανταλλαγής μαθητών, από αναγνωρισμένους στα κράτη μέλη οργανισμούς.

               (22)

               Κάθε κράτος μέλος θα πρέπει να εξασφαλίζει ότι διατίθεται στο κοινό, ιδίως μέσω του Διαδικτύου, η ευρύτερη δυνατή δέσμη πληροφοριών που καθίστανται ενήμερες τακτικά ως προς τα ιδρύματα που προσδιορίζονται στην παρούσα οδηγία, τα προγράμματα σπουδών στα οποία υπήκοοι τρίτων χωρών μπορεί να γίνονται δεκτοί καθώς και τους όρους και τις διαδικασίες εισόδου και διαμονής στο έδαφός τους για τους σκοπούς αυτούς.

               (23)

               Η εφαρμογή της παρούσας οδηγίας δεν θα πρέπει να θίγει επ’ ουδενί την εφαρμογή του κανονισμού (ΕΚ) αριθ. 1030/2002 του Συμβουλίου της 13ης Ιουνίου 2002 για την καθιέρωση αδειών διαμονής ενιαίου τύπου για τους υπηκόους τρίτων χωρών (4).

               (24)

               Δεδομένου ότι ο στόχος της παρούσας οδηγίας, ήτοι ο καθορισμός προϋποθέσεων για την εισδοχή υπηκόων τρίτων χωρών με σκοπό τις σπουδές, την ανταλλαγή μαθητών, την άμισθη πρακτική άσκηση ή την εθελοντική υπηρεσία, δεν μπορεί να επιτευχθεί ικανοποιητικά από τα κράτη μέλη και μπορεί συνεπώς να επιτευχθεί καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της Συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία για την επίτευξη των στόχου αυτού.

               (25)

               Σύμφωνα με τα άρθρα 1 και 2 του Πρωτοκόλλου για τη θέση του Ηνωμένου Βασιλείου και της Ιρλανδίας, που προσαρτάται στη Συνθήκη για την Ευρωπαϊκή Ένωση και στη Συνθήκη περί ιδρύσεως της Ευρωπαϊκής Κοινότητας, και με την επιφύλαξη του άρθρου 4 του εν λόγω Πρωτοκόλλου, τα κράτη μέλη αυτά δεν συμμετέχουν στη θέσπιση της παρούσας οδηγίας και δεν δεσμεύονται από αυτήν ούτε υπόκεινται στην εφαρμογή της.

               (26)

               Σύμφωνα με τα άρθρα 1 και 2 του Πρωτοκόλλου για τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη περί ιδρύσεως της Ευρωπαϊκής Κοινότητας, η Δανία δεν συμμετέχει στη θέσπιση της παρούσας οδηγίας και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   ΚΕΦΑΛΑΙΟ Ι
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Αντικείμενο
   Η παρούσα οδηγία έχει ως αντικείμενο τον καθορισμό:

               α)

               των προϋποθέσεων εισδοχής υπηκόων τρίτων χωρών στο έδαφος των κρατών μελών για χρονική περίοδο άνω των τριών μηνών με σκοπό τις σπουδές, την ανταλλαγή μαθητών, την άμισθη πρακτική άσκηση ή την εθελοντική υπηρεσία,

               β)

               των κανόνων που αφορούν τις διαδικασίες εισδοχής υπηκόων τρίτων χωρών στο έδαφος των κρατών μελών για τους σκοπούς αυτούς.

         Άρθρο 2
   Ορισμοί
   Κατά την έννοια της παρούσας οδηγίας, νοείται ως:

               α)

               «υπήκοος τρίτης χώρας», κάθε πρόσωπο που δεν είναι πολίτης της Ένωσης κατά την έννοια του άρθρου 17 παράγραφος 1, της Συνθήκης,

               β)

               «σπουδαστής», υπήκοος τρίτης χώρας που έγινε δεκτός σε ίδρυμα τριτοβάθμιας εκπαίδευσης και στον οποίο επετράπη η εισδοχή στο έδαφος κράτους μέλους για να έχει ως κύρια δραστηριότητά του την παρακολούθηση προγράμματος σπουδών πλήρους φοίτησης, με σκοπό την απόκτηση τίτλου τριτοβάθμιων σπουδών ανεγνωρισμένου από το κράτος μέλος, ήτοι διπλώματος, πιστοποιητικού ή διδακτορικού σε ίδρυμα τριτοβάθμιας εκπαίδευσης, πράγμα που ενδεχομένως συμπεριλαμβάνει προπαιδευτικό κύκλο για τις εν λόγω σπουδές βάσει των διατάξεων της εθνικής του νομοθεσίας,

               γ)

               «μαθητής», υπήκοος τρίτης χώρας που έχει γίνει δεκτός στο έδαφος κράτους μέλους για να έχει ως κύρια δραστηριότητά του την παρακολούθηση ανεγνωρισμένου προγράμματος δευτεροβάθμιας εκπαίδευσης, στο πλαίσιο προγράμματος ανταλλαγής που διαχειρίζεται οργανισμός ανεγνωρισμένος προς τούτο από το κράτος μέλος, σύμφωνα με την εθνική του νομοθεσία ή τις διοικητικές του πρακτικές,

               δ)

               «άμισθος μαθητευόμενος», υπήκοος τρίτης χώρας που έχει γίνει δεκτός στο έδαφος κράτους μέλους για χρονικό διάστημα άμισθης πρακτικής άσκησης, όπως ορίζει η εθνική του νομοθεσία,

               ε)

               «ίδρυμα», δημόσιο ή ιδιωτικό ίδρυμα ανεγνωρισμένο από κράτος μέλος υποδοχής ή/και του οποίου το πρόγραμμα σπουδών είναι ανεγνωρισμένο σύμφωνα με την εθνική του νομοθεσία ή τις διοικητικές του πρακτικές για τους σκοπούς που ορίζει η παρούσα οδηγία,

               στ)

               «πρόγραμμα εθελοντικής υπηρεσίας», πρόγραμμα δραστηριοτήτων έμπρακτης αλληλεγγύης που βασίζεται σε κρατικό ή κοινοτικό πρόγραμμα και επιδιώκει στόχους γενικού ενδιαφέροντος,

               ζ)

               «άδεια διαμονής», κάθε άδεια η οποία εκδίδεται από τις αρχές ενός κράτους μέλους και επιτρέπει σε υπήκοο τρίτης χώρας να διαμένει νόμιμα στο έδαφός του, σύμφωνα με το άρθρο 1 παράγραφος 2, στοιχείο α), του κανονισμού του Συμβουλίου (ΕΚ) αριθ. 1030/2002.

         Άρθρο 3
   Πεδίο εφαρμογής
   1.   Οι διατάξεις της παρούσας οδηγίας εφαρμόζονται στους υπηκόους τρίτων χωρών που υποβάλλουν αίτηση εισδοχής στο έδαφος κράτους μέλους με σκοπό τις σπουδές.
   Τα κράτη μέλη δύνανται επίσης να αποφασίζουν να εφαρμόζουν την παρούσα οδηγία και στους υπηκόους τρίτων χωρών που υποβάλλουν αίτηση εισδοχής με σκοπό την ανταλλαγή μαθητών, την άμισθη πρακτική άσκηση ή την εθελοντική υπηρεσία.
   2.   Η παρούσα οδηγία δεν έχει εφαρμογή:

               α)

               στους υπηκόους τρίτων χωρών που διαμένουν σε κράτος μέλος ως αιτούντες άσυλο, ή στο πλαίσιο επικουρικών μορφών προστασίας ή συστημάτων προσωρινής προστασίας,

               β)

               στους υπηκόους τρίτων χωρών η απέλαση των οποίων έχει ανασταλεί για πραγματικούς ή νομικούς λόγους,

               γ)

               στους υπηκόους τρίτων χωρών που είναι μέλη οικογενειών πολιτών της Ένωσης και έχουν ασκήσει το δικαίωμά τους για ελεύθερη κυκλοφορία εντός της Κοινότητας,

               δ)

               στους υπηκόους τρίτων χωρών που έχουν το καθεστώς επί μακρόν διαμένοντος σε κράτος μέλος, κατά τα οριζόμενα στην οδηγία 2003/109/ΕΚ του Συμβουλίου, της 25ης Νοεμβρίου 2003 σχετικά με το καθεστώς υπηκόων τρίτων χωρών οι οποίοι είναι επί μακρόν διαμένοντες (5) και ασκούν το δικαίωμά τους να διαμένουν σε άλλο κράτος μέλος προκειμένου να σπουδάσουν ή να λάβουν επαγγελματική κατάρτιση,

               ε)

               στους υπηκόους τρίτων χωρών που θεωρούνται εργαζόμενοι ή ασκούντες ανεξάρτητο επάγγελμα σύμφωνα με την εθνική νομοθεσία του ενδιαφερομένου κράτους μέλους.

         Άρθρο 4
   Ευνοϊκότερες διατάξεις
   1.   Η παρούσα οδηγία δεν θίγει ευνοϊκότερες διατάξεις:

               α)

               διμερών ή πολυμερών συμφωνιών μεταξύ της Κοινότητας ή της Κοινότητας και των κρατών μελών της και ενός ή περισσότερων τρίτων κρατών,

               β)

               διμερών ή πολυμερών συμφωνιών που συνάπτονται μεταξύ ενός ή περισσότερων κρατών μελών και ενός ή περισσότερων τρίτων κρατών.

         2.   Η παρούσα οδηγία δεν θίγει την ευχέρεια των κρατών μελών να θεσπίζουν ή να διατηρούν διατάξεις που είναι ευνοϊκότερες για τα πρόσωπα στα οποία αυτή εφαρμόζεται.
   ΚΕΦΑΛΑΙΟ ΙΙ
   ΠΡΟΫΠΟΘΕΣΕΙΣ ΕΙΣΔΟΧΗΣ
   Άρθρο 5
   Αρχή
   Η εισδοχή υπηκόου τρίτης χώρας στο πλαίσιο της παρούσας οδηγίας υπόκειται σε έλεγχο δικαιολογητικών που αποδεικνύουν ότι το εν λόγω πρόσωπο πληροί τις προϋποθέσεις του άρθρου 6 και, ανάλογα με την κατηγορία στην οποία υπάγεται, τα άρθρα 7 έως 11.
   Άρθρο 6
   Γενικές προϋποθέσεις
   1.   Ο υπήκοος τρίτης χώρας που υποβάλλει αίτηση εισδοχής για τους σκοπούς των άρθρων 7 έως 11:

               α)

               προσκομίζει έγκυρο ταξιδιωτικό έγγραφο κατά τα οριζόμενα στην εθνική νομοθεσία. Τα κράτη μέλη δύνανται να απαιτούν όπως η διάρκεια ισχύος του ταξιδιωτικού εγγράφου καλύπτει τουλάχιστον τη διάρκεια της προβλεπόμενης διαμονής,

               β)

               σε περίπτωση που σύμφωνα με την εθνική νομοθεσία του κράτους μέλους υποδοχής είναι ανήλικος (-η), προσκομίζει γονική άδεια για την προβλεπόμενη διαμονή,

               γ)

               έχει ασφάλιση ασθενείας για κάθε κίνδυνο κατά του οποίου έχουν συνήθως κάλυψη οι υπήκοοι του συγκεκριμένου κράτους μέλους,

               δ)

               δεν θεωρείται απειλή για τη δημόσια τάξη, τη δημόσια ασφάλεια ή τη δημόσια υγεία,

               ε)

               αν το ζητήσει το κράτος μέλος, προσκομίζει την απόδειξη πληρωμής του τέλους για τη διεκπεραίωση της αίτησης βάσει του άρθρου 20.

         2.   Τα κράτη μέλη διευκολύνουν τη διαδικασία εισδοχής υπέρ των υπηκόων τρίτων χωρών που υπάγονται στα άρθρα 7 έως 11 και οι οποίοι συμμετέχουν σε κοινοτικά προγράμματα για ενίσχυση της κινητικότητας προς την Κοινότητα ή εντός αυτής.
   Άρθρο 7
   Ειδικές προϋποθέσεις για τους σπουδαστές
   1.   Εκτός από τις γενικές προϋποθέσεις που ορίζει το άρθρο 6, ο υπήκοος τρίτης χώρας που υποβάλλει αίτηση εισδοχής με σκοπό τις σπουδές:

               α)

               έχει γίνει δεκτός σε ίδρυμα τριτοβάθμιας εκπαίδευσης για να παρακολουθήσει πρόγραμμα σπουδών,

               β)

               προσκομίζει τα απαιτούμενα από το κράτος μέλος στοιχεία που αποδεικνύουν ότι θα έχει κατά τη διάρκεια της διαμονής του επαρκείς πόρους για την κάλυψη των εξόδων διαβίωσης, των σπουδών και των εξόδων επαναπατρισμού του/της. Τα κράτη μέλη δημοσιοποιούν το ελάχιστο ποσό μηνιαίων πόρων που απαιτείται για τους σκοπούς της παρούσας διάταξης, με την επιφύλαξη ατομικής εξέτασης των κατ’ ιδίαν περιπτώσεων,

               γ)

               σε περίπτωση που το απαιτεί το κράτος μέλος, προσκομίζει αποδεικτικά στοιχεία για την επαρκή γνώση της γλώσσας του προγράμματος σπουδών το οποίο θα παρακολουθήσει το εν λόγω πρόσωπο,

               δ)

               σε περίπτωση που το απαιτεί το κράτος μέλος, προσκομίζει αποδεικτικό πληρωμής των τελών εγγραφής που χρεώνει το ίδρυμα.

         2.   Οι σπουδαστές που καλύπτονται αυτομάτως από ασφάλιση ασθενείας για όλους τους κινδύνους για τους οποίους καλύπτονται κανονικά και οι υπήκοοι του σχετικού κράτους μέλους λόγω της εγγραφής τους σε ίδρυμα, θεωρούνται ότι πληρούν την προϋπόθεση του άρθρου 5 παράγραφος 1 στοιχείο γ).
   Άρθρο 8
   Κινητικότητα των σπουδαστών
   1.   Με την επιφύλαξη των άρθρων 12 παράγραφος 2, 16 και 18, παράγραφος 2, ο υπήκοος τρίτης χώρας που έχει ήδη γίνει δεκτός ως σπουδαστής και υποβάλλει αίτηση για να παρακολουθήσει σε άλλο κράτος μέλος ένα μέρος του προγράμματος σπουδών που έχει ήδη αρχίσει, ή να το συμπληρώσει με συναφές πρόγραμμα σπουδών σε άλλο κράτος μέλος, γίνεται δεκτός από το δεύτερο αυτό κράτος μέλος εντός χρονικής περιόδου που δεν κωλύει τη συνέχιση των συγκεκριμένων σπουδών, ενώ ταυτόχρονα αφήνει στις αρμόδιες αρχές αρκετό χρόνο για να διεκπεραιώσουν την αίτηση, εφ’ όσον το εν λόγω πρόσωπο:

               α)

               πληροί τις προϋποθέσεις που ορίζουν τα άρθρα 6 και 7 ως προς το εν λόγω κράτος μέλος και

               β)

               έχει διαβιβάσει, μαζί με την αίτηση εισδοχής, πλήρη τεκμηρίωση του ακαδημαϊκού του ιστορικού και αποδείξεις ότι το πρόγραμμα σπουδών που προτίθεται να παρακολουθήσει είναι όντως συμπληρωματικό του προγράμματος το οποίο έχει ήδη ολοκληρώσει, και

               γ)

               συμμετέχει σε κοινοτικό ή διμερές πρόγραμμα ανταλλαγής ή έχει γίνει δεκτός ως σπουδαστής σε κράτος μέλος για τουλάχιστον δύο έτη.

         2.   Οι απαιτήσεις που μνημονεύονται στην παράγραφο 1 στοιχείο γ), δεν εφαρμόζονται στην περίπτωση στην οποία ο σπουδαστής, στα πλαίσια του προγράμματος σπουδών του, υποχρεούται να παρακολουθήσει μέρος των σπουδών του σε ίδρυμα άλλου κράτους μέλους.
   3.   Οι αρμόδιες αρχές του πρώτου κράτους μέλους διαβιβάζουν, μετά από αίτημα του κράτους μέλους στο οποίο έχει υποβληθεί η αίτηση, τις δέουσες πληροφορίες όσον αφορά τη διαμονή του σπουδαστή στο έδαφος του πρώτου κράτους μέλους.
   Άρθρο 9
   Ειδικές προϋποθέσεις για τους μαθητές
   1.   Με την επιφύλαξη του άρθρου 3, ο υπήκοος τρίτης χώρας που υποβάλλει αίτηση για να γίνει δεκτός στα πλαίσια προγράμματος ανταλλαγής μαθητών, επί πλέον των γενικών προϋποθέσεων που ορίζει το άρθρο 6:

               α)

               έχει το ελάχιστο και δεν υπερβαίνει το μέγιστο όριο ηλικίας που έχει καθορίσει το ενδιαφερόμενο κράτος μέλος,

               β)

               προσκομίζει απόδειξη ότι έγινε δεκτός σε ίδρυμα δευτεροβάθμιας εκπαίδευσης,

               γ)

               προσκομίζει την απόδειξη συμμετοχής του σε ανεγνωρισμένο πρόγραμμα ανταλλαγής μαθητών που διαχειρίζεται οργανισμός ανεγνωρισμένος προς τούτο από το οικείο κράτος μέλος σύμφωνα με την εθνική του νομοθεσία ή τις διοικητικές του πρακτικές,

               δ)

               προσκομίζει την απόδειξη ότι ο οργανισμός ανταλλαγής μαθητών δέχεται να φέρει την ευθύνη γι’ αυτόν καθ’ όλη τη διάρκεια της παρουσίας του στο έδαφος του οικείου κράτους μέλους, ειδικότερα σε ό,τι αφορά τα έξοδα διαβίωσης, σπουδών, ιατροφαρμακευτικής περίθαλψης και επαναπατρισμού,

               ε)

               φιλοξενείται καθ’ όλη τη διάρκεια της διαμονής του από οικογένεια που ανταποκρίνεται στις καθορισθείσες από το οικείο κράτος μέλος προϋποθέσεις και που επιλέγεται σύμφωνα με τους κανόνες του προγράμματος ανταλλαγής μαθητών στο οποίο συμμετέχει το εν λόγω πρόσωπο.

         2.   Τα κράτη μέλη δύνανται να περιορίζουν την εισδοχή μαθητών που συμμετέχουν σε πρόγραμμα ανταλλαγής αποκλειστικά σε υπηκόους τρίτων χωρών οι οποίες παρέχουν την ίδια δυνατότητα και για τους δικούς τους υπηκόους.
   Άρθρο 10
   Ειδικές προϋποθέσεις για τους άμισθους μαθητευόμενους
   Με την επιφύλαξη του άρθρου 3, υπήκοος τρίτης χώρας που υποβάλλει αίτηση για να γίνει δεκτός ως άμισθος μαθητευόμενος, επί πλέον των γενικών προϋποθέσεων που ορίζει το άρθρο 6:

               α)

               έχει υπογράψει σύμβαση πρακτικής άσκησης, εγκεκριμένη ενδεχομένως από την αρμόδια αρχή του ενδιαφερομένου κράτους μέλους σύμφωνα με την εθνική του νομοθεσία και τις διοικητικές του πρακτικές, για θέση άμισθου ασκουμένου σε δημόσια ή ιδιωτική επιχείρηση ή οργανισμό επαγγελματικής κατάρτισης, εγκεκριμένο από το κράτος μέλος σύμφωνα με την εθνική του νομοθεσία ή τις διοικητικές του πρακτικές,

               β)

               προσκομίζει τις απαιτούμενες από το κράτος μέλος αποδείξεις ότι θα έχει κατά τη διάρκεια της διαμονής του επαρκείς πόρους για την κάλυψη των εξόδων διαβίωσης, πρακτικής άσκησης και επαναπατρισμού του. Τα κράτη μέλη δημοσιοποιούν το ελάχιστο ποσό μηνιαίων πόρων που απαιτούνται για τους σκοπούς της παρούσας διάταξης, με την επιφύλαξη ατομικής εξέτασης των κατ’ ιδίαν περιπτώσεων,

               γ)

               σε περίπτωση που το απαιτεί το κράτος μέλος, παρακολουθεί βασικά μαθήματα γλώσσας ώστε να αποκτήσει τις αναγκαίες γνώσεις για τη συγκεκριμένη θέση.

         Άρθρο 11
   Ειδικές προϋποθέσεις για τους εθελοντές
   Με την επιφύλαξη του άρθρου 3, ο υπήκοος τρίτης χώρας που υποβάλλει αίτηση για να γίνει δεκτός σε πρόγραμμα εθελοντικής υπηρεσίας, επιπλέον των γενικών προϋποθέσεων που ορίζει το άρθρο 6:

               α)

               έχει το ελάχιστο και δεν υπερβαίνει το ανώτατο όριο ηλικίας που έχει καθορίσει το ενδιαφερόμενο κράτος μέλος,

               β)

               προσκομίζει συμφωνία με τον οργανισμό του ενδιαφερομένου κράτους μέλους τον αρμόδιο για το πρόγραμμα εθελοντικής υπηρεσίας στο οποίο συμμετέχει, η οποία περιλαμβάνει περιγραφή των καθηκόντων του, των προϋποθέσεων πλαισίωσής του κατά την εκπλήρωση των εν λόγω καθηκόντων, του ωραρίου εργασίας του, των πόρων που θα διατεθούν για την κάλυψη των εξόδων ταξιδίου, διαβίωσης, καταλύματος, μεταφοράς και για μικροέξοδά του καθ’ όλη τη διάρκεια της διαμονής του, καθώς και, ενδεχομένως, της εκπαίδευσης που θα παρακολουθήσει για την καλή εκπλήρωση των καθηκόντων του,

               γ)

               προσκομίζει την απόδειξη ότι ο οργανισμός ο αρμόδιος για το πρόγραμμα εθελοντικής υπηρεσίας στο οποίο συμμετέχει έχει συνάψει ασφαλιστήριο αστικής ευθύνης και δέχεται να φέρει πλήρως την ευθύνη γι’ αυτόν καθ’ όλη τη διάρκεια της διαμονής του, ειδικότερα σε ό,τι αφορά τα έξοδα διαβίωσης, ιατροφαρμακευτικής περίθαλψης και επαναπατρισμού του,

               δ)

               και, εφόσον είναι ρητή απαίτηση του κράτους μέλους υποδοχής, παρακολουθεί βασικά μαθήματα εισαγωγής στη γλώσσα, την ιστορία και τις πολιτικές και κοινωνικές δομές του εν λόγω κράτους μέλους.

         ΚΕΦΑΛΑΙΟ ΙΙΙ
   ΑΔΕΙΕΣ ΔΙΑΜΟΝΗΣ
   Άρθρο 12
   Άδεια διαμονής χορηγούμενη σε σπουδαστές
   1.   Η άδεια διαμονής χορηγείται στον σπουδαστή για χρονικό διάστημα ενός τουλάχιστον έτους, είναι δε ανανεώσιμη εφόσον ο κάτοχός της εξακολουθεί να πληροί τις απαιτούμενες προϋποθέσεις των άρθρων 6 και 7. Αν η διάρκεια του προγράμματος σπουδών είναι κατώτερη από ένα έτος, η άδεια διαμονής ισχύει για τη διάρκεια του προγράμματος σπουδών.
   2.   Με την επιφύλαξη του άρθρου 16, η άδεια διαμονής μπορεί να μην ανανεωθεί ή να ανακληθεί στις περιπτώσεις που ο κάτοχός της:

               α)

               δεν τηρεί τα όρια που έχουν επιβληθεί στην πρόσβαση σε οικονομικές δραστηριότητες σύμφωνα με το άρθρο 17,

               β)

               σύμφωνα με την εθνική νομοθεσία ή διοικητική πρακτική, δεν σημειώνει ικανοποιητική πρόοδο στις σπουδές του.

         Άρθρο 13
   Άδεια διαμονής χορηγούμενη σε μαθητές
   Η άδεια διαμονής χορηγείται σε μαθητές για διάρκεια που δεν υπερβαίνει το έτος.
   Άρθρο 14
   Άδεια διαμονής χορηγούμενη σε άμισθους μαθητευόμενους
   Η διάρκεια ισχύος της άδειας διαμονής που χορηγείται σε άμισθους μαθητευόμενους καλύπτει τη διάρκεια της συγκεκριμένης θέσης για ένα το πολύ έτος. Σε έκτακτες περιπτώσεις, η διάρκεια αυτή μπορεί να παραταθεί μία μόνο φορά και αποκλειστικά για τον χρόνο που είναι αναγκαίος προκειμένου να αποκτηθεί επαγγελματική ειδίκευση ανεγνωρισμένη από κράτος μέλος, σύμφωνα με την εθνική νομοθεσία ή τις διοικητικές πρακτικές, υπό τον όρον ότι ο κάτοχος εξακολουθεί να πληροί τις προϋποθέσεις των άρθρων 6 και 10.
   Άρθρο 15
   Άδεια διαμονής χορηγούμενη σε εθελοντές
   Η άδεια διαμονής χορηγείται σε εθελοντές για διάρκεια που δεν υπερβαίνει το έτος. Σε εξαιρετικές περιπτώσεις και εφ’ όσον η διάρκεια του συγκεκριμένου προγράμματος υπερβαίνει το έτος, η διάρκεια ισχύος της άδειας διαμονής είναι δυνατόν να αντιστοιχεί προς τη διάρκεια του εν λόγω προγράμματος.
   Άρθρο 16
   Ανάκληση ή άρνηση ανανέωσης της άδειας διαμονής
   1.   Τα κράτη μέλη δύνανται να ανακαλούν ή να αρνούνται να ανανεώσουν την άδεια διαμονής που χορηγείται βάσει της παρούσας οδηγίας εάν έχει αποκτηθεί δολίως ή εφόσον αποδεικνύεται ότι ο κάτοχος δεν πληρούσε ή δεν πληροί πλέον τις προϋποθέσεις εισόδου και διαμονής του άρθρου 6 καθώς και, ανάλογα με την κατηγορία στην οποία υπάγεται, στα άρθρα 7 έως και 11.
   2.   Τα κράτη μέλη δύνανται να ανακαλούν ή να αρνούνται να ανανεώσουν την άδεια διαμονής για λόγους δημόσιας τάξης, δημόσιας ασφάλειας ή δημόσιας υγείας.
   ΚΕΦΑΛΑΙΟ IV
   ΜΕΤΑΧΕΙΡΙΣΗ ΤΩΝ ΕΝΔΙΑΦΕΡΟΜΕΝΩΝ ΥΠΗΚΟΩΝ ΤΡΙΤΩΝ ΧΩΡΩΝ
   Άρθρο 17
   Οικονομικές δραστηριότητες σπουδαστών
   1.   Εκτός ωραρίου σπουδών και με την επιφύλαξη των κανονισμών και προϋποθέσεων που εφαρμόζονται στη σχετική δραστηριότητα εντός του κράτους μέλους υποδοχής, επιτρέπεται στους σπουδαστές να ασκούν έμμισθη δραστηριότητα, δυνατόν δε επίσης να τους επιτρέπεται η άσκηση ανεξάρτητης οικονομικής δραστηριότητας. Η κατάσταση της αγοράς εργασίας στο κράτος μέλος υποδοχής μπορεί να λαμβάνεται υπ’ όψη.
   Εφόσον παρίσταται ανάγκη, τα κράτη μέλη χορηγούν στους σπουδαστές ή/και στους εργοδότες άδεια εκ των προτέρων, κατά τα οριζόμενα στην εθνική νομοθεσία.
   2.   Κάθε κράτος μέλος καθορίζει τον ανώτατο εβδομαδιαίο αριθμό ωρών ή ετήσιο αριθμό ημερών ή μηνών κατά τις οποίες επιτρέπεται η δραστηριότητα αυτή και οι οποίες δεν υπερβαίνουν τις 10 ώρες την εβδομάδα ή το αντίστοιχό τους σε ημέρες ή μήνες κατ’ έτος.
   3.   Το κράτος μέλος υποδοχής δύναται να περιορίζει την πρόσβαση σε οικονομικές δραστηριότητας κατά το πρώτο έτος διαμονής.
   4.   Τα κράτη μέλη δύνανται να απαιτούν από τους σπουδαστές να δηλώνουν, εκ των προτέρων ή άλλως, σε αρχή που τα οικεία κράτη μέλη έχουν ορίσει, ότι ασκούν οικονομική δραστηριότητα. Η υποχρέωση δήλωσης εκ των προτέρων ή άλλως, μπορεί επίσης να επιβάλλεται και στους εργοδότες τους.
   ΚΕΦΑΛΑΙΟ V
   ΔΙΑΔΙΚΑΣΙΑ ΚΑΙ ΔΙΑΦΑΝΕΙΑ
   Άρθρο 18
   Διαδικαστικές εγγυήσεις και διαφάνεια
   1.   Η απόφαση σχετικά με αίτηση χορήγησης ή ανανέωσης άδειας διαμονής εκδίδεται και κοινοποιείται στον αιτούντα εντός χρονικού διαστήματος που δεν κωλύει την παρακολούθηση των συγκεκριμένων σπουδών, αφήνει δε ταυτόχρονα στις αρμόδιες αρχές τον χρόνο να διεκπεραιώσουν την αίτηση.
   2.   Εάν τα στοιχεία που έχουν προσκομισθεί προς στήριξη της αίτησης είναι ανεπαρκή, η εξέταση της αίτησης δυνατόν να ανασταλεί, οι δε αρμόδιες αρχές ενημερώνουν τον αιτούντα για τα επί πλέον στοιχεία που τυχόν τους είναι απαραίτητα.
   3.   Κάθε απόφαση με την οποία απορρίπτεται αίτηση για άδεια διαμονής αιτιολογείται. Κοινοποιείται στον ενδιαφερόμενο υπήκοο τρίτης χώρας με τις διαδικασίες κοινοποίησης της οικείας εθνικής νομοθεσίας. Η κοινοποίηση αναφέρει ρητά τις υπάρχουσες δυνατότητες άσκησης ενδίκων βοηθημάτων και την χρονική προθεσμία για την άσκησή τους.
   4.   Σε περίπτωση που αίτηση απορρίπτεται ή άδεια διαμονής εκδοθείσα στο πλαίσιο της παρούσας οδηγίας αναστέλλεται, ο ενδιαφερόμενος έχει το δικαίωμα να προσφύγει ενώπιον των αρχών του κράτους μέλους για το οποίο πρόκειται.
   Άρθρο 19
   Ταχεία διαδικασία χορήγησης αδειών διαμονής ή θεωρήσεων σε σπουδαστές και μαθητές
   Σύμβαση για τη δημιουργία ταχείας διαδικασίας αποδοχής, στο πλαίσιο της οποίας θα χορηγούνται οι άδειες διαμονής ή οι θεωρήσεις στο όνομα του ενδιαφερομένου υπηκόου τρίτης χώρας, μπορεί να συνάπτεται μεταξύ της αρχής κράτους μέλους της αρμόδιας για την είσοδο και τη διαμονή σπουδαστών ή μαθητών υπηκόων τρίτης χώρας και ιδρύματος τριτοβάθμιας εκπαίδευσης ή οργανισμού που διαχειρίζεται προγράμματα ανταλλαγής μαθητών, ανεγνωρισμένου προς τούτο από το οικείο κράτος μέλος, σύμφωνα με την εθνική του νομοθεσία ή τις διοικητικές του πρακτικές.
   Άρθρο 20
   Τέλη
   Τα κράτη μέλη δυνατόν να απαιτούν από τους αιτούντες να καταβάλλουν τέλη για τη διεκπεραίωση των αιτήσεων σύμφωνα με την παρούσα οδηγία.
   ΚΕΦΑΛΑΙΟ VI
   ΤΕΛΙΚΕΣ ΔΙΑΤΑΞΕΙΣ
   Άρθρο 21
   Έκθεση
   Σε τακτά χρονικά διαστήματα και για πρώτη φορά έως 12 Ιανουαρίου 2010, η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της παρούσας οδηγίας στα κράτη μέλη και προτείνει ενδεχομένως τροποποιήσεις.
   Άρθρο 22
   Μεταφορά στο εθνικό δίκαιο
   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως 12 Ιανουαρίου 2007. Ενημερώνουν αμέσως την Επιτροπή.
   Όταν τα κράτη μέλη θεσπίζουν τις ανωτέρω διατάξεις, οι διατάξεις αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 23
   Μεταβατική διάταξη
   Κατά παρέκκλιση των διατάξεων του κεφαλαίου III, και για χρονικό διάστημα έως δύο έτη από την ημερομηνία του άρθρου 22, τα κράτη μέλη δεν υποχρεούνται να χορηγούν άδεια κατά την έννοια της παρούσας οδηγίας υπό μορφή άδειας διαμονής για χρονικό διάστημα έως δύο έτη.
   Άρθρο 24
   Χρονικά όρια
   Με την επιφύλαξη του άρθρου 4 παράγραφος 2 δεύτερο εδάφιο, της οδηγίας του Συμβουλίου 2003/109/ΕΚ, τα κράτη μέλη δεν υποχρεούνται να λαμβάνουν υπόψη τους το χρονικό διάστημα κατά το οποίο ο σπουδαστής, ο μαθητής που συμμετέχει σε πρόγραμμα ανταλλαγής, ο άμισθος μαθητευόμενος ή ο εθελοντής έχει διαμείνει υπό την ιδιότητα αυτή στο έδαφός τους, προκειμένου να παρέχουν στο πλαίσιο του εθνικού δικαίου περαιτέρω δικαιώματα στους ενδιαφερομένους υπηκόους τρίτων χωρών.
   Άρθρο 25
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 26
   Αποδέκτες
   Η παρούσα οδηγία απευθύνεται στα κράτη μέλη σύμφωνα με τη Συνθήκη περί ιδρύσεως της Ευρωπαϊκής Κοινότητας.

      Βρυξέλλες, 13 Δεκεμβρίου 2004.

            Για το Συμβούλιο

            Ο Πρόεδρος

         B. R. BOT

      (1)  ΕΕ C 68 Ε της 18.3.2004, σ. 107.

      (2)  ΕΕ C 133 της 6.6.2003, σ. 29.

      (3)  ΕΕ C 244 της 10.10.2003, σ. 5.

      (4)  ΕΕ L 157 της 15.6.2002, σ. 1.

      (5)  EE L 16 της 23.1.2004, σ. 44.


Avis juridique important

|

31987L0317

Οδηγία 87/317/ΕΟΚ του Συμβουλίου της 16ης Ιουνίου 1987 για την τροποποίηση της οδηγίας 70/524/ΕΟΚ περί των πρόσθετων υλών στη διατροφή των ζώων όσον αφορά το olaquindox

Επίσημη Εφημερίδα αριθ. L 160 της 20/06/1987 σ. 0034 - 0035 Φινλανδική ειδική έκδοση: Κεφάλαιο 3 τόμος 23 σ. 0196  Σουηδική ειδική έκδοση: Κεφάλαιο 3 τόμος 23 σ. 0196

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 16ης Ιουνίου 1987  για την τροποποίηση της οδηγίας 70/524/ΕΟΚ περί των πρόσθετων υλών στη διατροφή των ζώων όσον αφορά το olaquindox  (87/317/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 86/525/ΕΟΚ της Επιτροπής (2), και ιδίως τα άρθρα 7 και 24,  την πρόταση της Επιτροπής,  Εκτιμώντας:  ότι στην οδηγία 70/524/ΕΟΚ προβλέπεται ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων· ότι τα παραρτήματα της εν λόγω οδηγίας έχουν κωδικοποιηθεί από την οδηγία 85/429/ΕΟΚ της Επιτροπής (3)·  ότι η χρησιμοποίηση του olaquindox ως αυξητικού παράγοντος επιτρεπόταν μέχρι τώρα σε εθνικό επίπεδο· ότι, με βάση μελέτες που πραγματοποιήθηκαν και την πείρα που έχει αποκτηθεί, φαίνεται ότι το πρόσθετο αυτό μπορεί να επιτραπεί σε ολόκληρη την Κοινότητα για την προβλεπόμενη χρησιμοποίηση, με την επιφύλαξη της τήρησης ορισμένων διατάξεων που θα εγγυώνται την ασφάλεια της χρησιμοποίησής του·  ότι, ελλείψει γνώμης της Μόνιμης Επιτροπής Ζωοτροφών, η Επιτροπή δεν είναι σε θέση να θεσπίσει τις προβλεπόμενες σχετικές διατάξεις σύμφωνα με τη διαδικασία που ορίζει το άρθρο 24 της οδηγίας 70/524/ΕΟΚ·  ότι, για να ελέγχεται η απουσία καταλοίπων olaquindox στα προϊόντα ζωικής προέλευσης, είναι ανάγκη να βελτιωθεί ο βαθμός ευαισθησίας της μεθόδου ανάλυσης που χρησιμοποιείται σήμερα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα Ι της οδηγίας 70/524/ΕΟΚ τροποποιείται σύμφωνα με το παράρτημα της παρούσας οδηγίας.  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις του άρθρου 1, το αργότερο μέχρι τις 30 Νοεμβρίου 1987. Πληροφορούν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Λουξεμβούργο, 16 Ιουνίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 270 της 14. 12. 1970, σ. 1.  (2) ΕΕ αριθ. L 310 της 5. 11. 1986, σ. 19.  (3) ΕΕ αριθ. L 245 της 12. 9. 1985, σ. 1.  ΠΑΡΑΡΤΗΜΑ  Στο παράρτημα Ι, στο μέρος Ι «Αυξητικοί παράγοντες», προστίθεται η ακόλουθη θέση:  1.2.3.4.5.6.7.8 //  //  //  //  //  //  //  //  // «Κωδικός  αριθμός  ΕΟΚ   // Προσθετικό   // Χημικός τύπος, περιγραφή   // Είδος ή κατηγορία  ζώων   // Μέγιστη  ηλικία   // Ελάχιστη  περιεκτι-  κότητα   // Μέγιστη  περιεκτι-  κότητα   // Λοιπές προϋποθέσεις 1.2.3.4.5.6,7.8 //  //  //  //  //  //  //  //  //  //  //  //  / / σε   mg/kg πλήρους ζωοτροφής   //  //  //  //  //  //  //  //  // 1.2.3.4.5.6.7.8 // Ε 851  // Olaquindox   // 2-[N-2-(hydroxyethy) carba moyl]-3-methyl-quinoxaline-N1-N4-dioxyde Ελάχιστη καθαρότητα: 98 %  Χαρακτηριστικά του εγκεκριμένου παρασκευάσματος:  - Περιεκτικότητα σε olaquindox: μέγιστη 10 %  - Ελάχιστη σταθερότητα: 24 μήνες  - Υπόθεμα: Ανθρακικό ασβέστιο που περιέχει 1,5 % glyceryl polyethyleneglycol ricinoleate   // Χοίροι   // 4 μήνες   // 15  50 (2)   // 50  100 (2)   // Απαγορεύεται η χρήση 4 τουλάχιστον εβδομάδες πριν τη σφαγή  Η μέγιστη ποσότητα εκβαλλόμενης σκόνης κατά τη διάρκεια των χειρισμών, όπως έχει καθοριστεί με τη μέθοδο Stauber Heubach (1): 0,1 ug olaquindox Ένδειξη στην ετικέτα των προσθέτων των προμειγμάτων και των τροφών, οδηγιών ασφαλείας και προειδοποιήσεων για την προστασία της υγείας των χρηστών, και ιδίως για την αποφυγή κάθε έκθεσης στην πρόσθετη ύλη ιδιαίτερα από φυσική επαφή ή εισπνοή   //    //   //   //   //   //   //  //  (1) Μέθοδος: Fresenius U Anal Chem (1984) 318: 522-524 Springer Verlag 1984.  (2) Μόνο στα υποκαταστήματα γάλακτος.»